Unibertsitateko eta goi-mailako ikasketak egiteko bekak, 2020-2021 ikasturtea. - Eusko Jaurlaritza - Euskadi.eus\n2020-2021. UNIBERTSITATE-BEKAK. ESKAERA AURKEZPENARI BURUZKO OHIKO GALDERAK.pdf\nHasiera -> 2020ko abuztuaren 25a\nEskabideak aurkezteko epea 2020ko urriaren 26an bukatuko da ikasle guztientzat.\nSalbuespen gisa, eskatzaileek ikasketak egiten badituzte eta ikasketa horien matrikula-epea aurreko epea (urriak 26) amaitu ondoren hasten bada, beka-eskaera matrikula-dataren ondorengo 5 egun baliodunetan egin beharko da. Ez da inola ere onartuko 2020ko abenduaren 31tik aurrerako beka-eskaerarik.\nEskatzaileek 2020ko abenduaren 31 baino geroagoko matrikula-epea duten ikasketak egiten badituzte eta ikasturte honetan ezin badute bekarik eskatu, 2021-2022an eskatu ahal izango dute, betiere ikasketa horien amaiera-data 2022ko ekaina baino lehenagokoa bada.\nDeialdi honen araberako beka eskatzeko, ikasleek master ofizial bat egin behar dute. Ezinbestekoa da masterraren ikasturtea bat etortzea urte naturalarekin eta 2020. urtean ematea.\nEuskal Autonomia Erkidegoko udalerriren batean erroldatuta egotea, 2019ko abenduaren 31n.\nBizikidetza- edo familia-unitateko kideek 2019an zergak ordaintzeko duten betebeharrari dagokionez, ekonomia-sostengatzaile nagusietako batek behintzat Euskal Autonomia Erkidegoko foru-aldundi batean ordaindu behar ditu zergak.\nIkasketa-betebeharrak: Matrikula egitea eta 2020-2021 ikasturtean 1. artikuluan zehaztutako ikasketetako bat egitea. Aldi batera hainbat ikasketa egiten badira, horietako bakarrentzat baino ez da beka jasoko, dagokion unibertsitateak ikasketa bakar modura eskaintzen duen gradu edo titulazio bikoitzak direnean izan ezik, betiere Hezkuntza eta Lanbide Heziketako Ministerioan horrelakoak ikasketa-kode bakar batekin erregistratuta badaude.\n2020-2021 ikasturtean unibertsitateko edo goi-mailako ikasketak egiteko beka jasotzeko, ikasleek matrikula egin behar dute deialdi honetako 1. artikuluko ikasketaren batean, ikasturte horretan. Horrez gain, betekizun akademikoak bete behar dituzte, bai eta artikulu honetan jasotako aprobetxamendu akademikoaren betebeharrak ere.\nIkasleek aldi berean hainbat ikasketa egiten badituzte, bekaren bidez egin nahi dituzten ikasketei buruzkoak izan behar dute betekizun akademikoek eta aprobetxamendu akademikoaren betekizunak.\nIkasle batek ikasturte batez unibertsitateko edo goi-mailako ikasketarik egin ez badu, ezarritako betekizunak bete beharko dira maila bereko ikasketen azken mailan.\nEz izatea dirulaguntzak edo laguntza publikoak jasotzeko zehapenik zigor- eta administrazio-arloan, eta ez izatea laguntzak jasotzeko legezko debekurik, ezta sexua bereiztearren eragindakorik ere, betiere Emakume eta Gizonen Berdintasunari buruzko otsailaren 18ko 4/2005 Legearen azken xedapenetatik seigarrenean xedatutakoaren arabera\nIkasleek ez izatea bekarekin egin nahi dituzten ikasketen maila bereko edo handiagoko titulurik, eta ez betetzea horrelako tituluren bat eskuratzeko legezko betekizunak. Ondorio horietarako, diplomatura, ingeniaritza teknikoa edo arkitektura teknikoa dutenek beka lortu ahal izango dute eskuratutako titulua ordezkatuko duten gradu-ikasketak egiteko (edo gradura egokitzekoak). Hala ere, titulazio hori lortzeko gainerako kreditu guztiak matrikulatu beharko dituzte.\nDena den, eta aurreko paragrafoan esaten dena alde batera utzita, Goi Hezkuntzarako Gaikuntzen Marko Espainolaren (MECES) 3. mailara (Masterra) esleitutako graduko titulu ofizial dutenak, edo MECESeko 3. mailarekin (Masterra) bat datorren Arkitektoaren, Ingeniariaren, Lizentziatuaren, Arkitekto Teknikoaren, Ingeniari Teknikoaren edo Diplomadunaren titulu ofizial bat dutenak izan ahal izango dira unibertsitate-masterraren titulu ofizial batera bideratutako irakaskuntzak egiteko bekaren onuradunak.\n1.- Beste erakunde batzuek edo erakunde pribatuek edo publikoek emandako bekak jasotzen baldin badira, aitortu egin behar dira, baldin eta goi mailako ikasketak egiteko edo ikasketei lotutako gastuak ordaintzeko jaso badira (matrikula, garraioa edo egoitza ordaintzeko). Horrela, dirulaguntzen zenbatekoak azalpen horiengatik eskatzaileak ordain beharreko benetako kostua gainditzen ez duela egiaztatuko da.\nUnibertsitate berean edo beste batean beste ikasketa batzuk aldi berean egiten dituen arren, ikasle batek ere ezin izango du beka bat baino gehiago jaso.\n2.- Unibertsitateko eta goi-mailako ikasketak egiteko beka bateragarria da EAEko ikastegietara joan behar duten eta mugitzeko zailtasun bereziak dituzten ikasleentzako garraiorako bekarekin. Nolanahi ere, garraio-laguntza guztien zenbatekoa ezin da izan garraio-gastuaren % 100 baino handiagoa. Hala gertatzen bada, laguntza murriztuko da, dagokion gehienezko mugaraino.\nMatrikularen zenbatekoa prezio publiko ofiziala izango da, 2020-2021 ikasturtean akademia- zerbitzuetarako ezarritakoa.\nIkasleak 2020-2021 ikasturtean egiten duen matrikulako irakasgai eta kreditu guztiak barne hartuko ditu matrikularen zenbatekoak, baldin eta irakasgai eta kreditu guztiak titulu edo espezialitate bakarrarenak badira, titulu hori lortzeko beharrezkoak badira eta lehenengo edo bigarren matrikularenak badira. Baliozkotu, egokitu edo aitortu diren kredituak edo ikasgaiak ez dira matrikulatutako kreditutzat joko, ezta ordaindu ere.\nEuskal Autonomia Erkidegoko unibertsitate publikoetan, prezioa izango da Hezkuntzako sailburuaren aginduak ezarritakoa. Agindu horren bidez, 2020-2021 ikasturterako Universidad del País Vasco/Euskal Herriko Unibertsitateko goi-mailako hezkuntzako zerbitzu publikoengatik ordaindu beharreko prezioak finkatuko dira, bai eta horien salbuespen eta murrizketez baliatzeko baldintzak ezarri ere.\nEskaini diren gradu- eta master-ikasketa ofizialetan, Euskal Autonomia Erkidegoko unibertsitate publikoetan, zenbatekoa ezarriko da esperimentalitate-mailaren eta jakintza-arloaren arabera, eta Hezkuntzako sailburuaren aginduko eranskinetan ezarritakoari jarraituko zaio. Agindu horren bidez, 2020-2021 ikasturterako Universidad del País Vasco/Euskal Herriko Unibertsitateko goi-mailako hezkuntzako zerbitzu publikoengatik ordaindu beharreko prezioak finkatuko dira, bai eta horien salbuespen eta murrizketez baliatzeko baldintzak ezarri ere.\nEuskal Autonomia Erkidegoan kokatutako ikastetxeetan ematen diren unibertsitateaz kanpoko goi ikasketetarako, Hezkuntza sailburuaren aginduak, Hezkuntza sailak 2020-2021 ikasturtean ematen dituen hezkuntza-zerbitzuen prezio publikoak finkatzen dituenak, ezartzen duena izango da prezioa.\nEzohiko osagaia erabiliko da ekonomia-egoera bereziki zaila duten pertsonei ikasten laguntzeko. Horregatik, eskatzaileek honako betekizun hauek bete beharko dituzte:\n29. artikuluan zehaztu den errendimendu akademikoa betetzea.\n2019ko zerga-ekitaldian laguntza sozialetako batzuk kobratzen ari zirela justifikatzea, hala nola Lanbidek antolatzen dituen diru-sarrerak bermatzeko errenta eta etxebizitzarako dirulaguntza osagarria, eta Gizarte Segurantzako Institutuko Nazionalak eta Estatuko Enplegu Zerbitzu Publikoak kudeatzen dituzten laguntzak, bai eta eska daitezkeen beste udal edo foru-laguntza batzuk ere\nFamilia-errentari lotutako oinarrizko zenbatekoa 1.700 eurokoa da.\nFamilia-errentari lotutako oinarrizko zenbatekoa ez da bateragarria Ikaskuntzari laguntzeko prozesuari lotutako zenbateko osagarri aldakorrarekin.\nEgoitzari lotutako oinarrizko zenbatekoa egoitzaz aldatzeko ikasleek egin behar dituzten gastuak ordaintzen laguntzeko erabiliko da. Egoitza-aldaketa ikasturtean egingo da, ohiko bizilekuan bizi beharrean, alokatutako pisu batean edo ikasle-egoitza batean edo antzeko baliabide batean bizitzeko. Dirulaguntza emateko, honako baldintza hauek bete behar dira:\nOhiko bizilekutik ikastegirainoko distantziak 50 kilometrokoa edo handiagoa izan behar du.\nEskatzailearen ohiko bizilekutik ikastegirainoko distantzia laburrena kalkulatzeko eta ikastegia kokatzeko, Google Maps informatika-tresna, honako web-helbide honetan erabilgarri dagoena, erabiliko da: https://maps.google.es/. Horretarako, autoz joateko distantziarik laburrena kalkulatzeko aukera hautatuko da, autobideak eta bidesariak barne hartuta. Bilaketan, betiere, ohiko helbidea jarri behar da lehenik, eta ikastetxea geroago.\nBizikidetza- edo familia-unitatearen errentaren araberakoa izango da egoitzari lotutako oinarrizko zenbatekoa:\nOinarri hauetako 16. artikuluan zehaztutako 1. mugaren berdina edo txikiagoa bada: 3.600 euro.\nOinarri hauetako 16. artikuluan zehaztutako 1. baino handiagoa bada eta 2. mugaren berdina edo txikiagoa: 3.250 euro.\nOinarri hauetako 16. artikuluan zehaztutako 2. baino handiagoa bada eta 3. mugaren berdina edo txikiagoa: 2.400 euro.\nAprobetxamendu akademikoari lotutako oinarrizko zenbatekoa ikasleen lana saritzeko erabiliko da, baldin eta ikasleek aurreko ikasturtean gutxienez 60 kredituko matrikula egin bazuten, eta 2019-2020 ikasturtean batez besteko nota 28. artikuluan zehaztutakoa bada.\nOsagai horren zenbatekoa 100 eta 250 euro artekoa izango da, 28. artikuluan zehaztutako batez besteko notaren eta ikasketa-motaren arabera. Masterren kasuan, 250 euroko zenbatekoa jasoko dute gehienez.\nIkaskuntzari laguntzeko prozesuari lotutako zenbateko osagarri aldakorra eta betekizunak\nBizikidetza- edo familia-unitatearen errentaren araberakoa izango da Ikaskuntzari laguntzeko prozesuari lotutako zenbateko osagarri aldakorra:\nOinarri hauetako 16. artikuluan zehaztutako 1. mugaren berdina edo txikiagoa bada: 400 euro.\nOinarri hauetako 16. artikuluan zehaztutako 1. muga baino handiagoa bada eta 2. mugaren berdina edo txikiagoa: 325 euro.\nOinarri hauetako 16. artikuluan zehaztutako 2. muga baino handiagoa eta 3. mugaren berdina edo txikiagoa: 250 euro.\nIkaskuntzari laguntzeko prozesuari lotutako zenbateko osagarri aldakorra ez da bateragarria Familia-errentari lotutako oinarrizko zenbatekoarekin\nIkasketa presentzialen kasuan, Hiri-arteko joan-etorriari lotutako zenbateko osagarri aldakorra, eskatzailearen ohiko bizilekutik ikastegiraino dagoen distantzia laburrenaren arabera kalkulatuko da, honela:\nIkasketa erdipresentzialak, lineako laguntzarekin batera, direnean, hiriarteko joan-etorriari lotutako zenbateko osagarri aldakorra 200 eurokoa izango da, betiere, ohiko bizilekutik ikastegira edo tutoretza-saioak jasotzeko ikastegi eskuordetura dagoen distantzia laburrena 50 kilometrotik gorakoa baldin bada, eta Euskal Autonomia Erkidegoan badago.\nEskatzailearen ohiko bizilekutik ikastegirainoko distantzia laburrena kalkulatzeko eta ikastegia kokatzeko, Google Maps informatika-tresna, honako web-helbide honetan erabilgarri dagoena, erabiliko da: https://maps.google.es/ .Horretarako, autoz joateko distantziarik laburrena kalkulatzeko aukera hautatuko da, autobideak eta bidesariak barne hartuta.\nHiriarteko joan-etorriari lotutako zenbateko osagarri aldakorra eta egoitzari lotutako oinarrizko zenbatekoa bateraezinak dira.\nDeialdiaren araudia AGINDUA, 2020ko uztailaren 28koa, Hezkuntzako sailburuarena, deialdia egiten duena 2020-2021 ikasturtean unibertsitateko eta goi-mailako ikasketak egiteko dirulaguntzetarako, eta mugitzeko zailtasun bereziak dituzten ikasleen garraio-gastuak ordaintzeko dirulaguntzetarako.\nDeialdiaren araudia HUTS-ZUZENKETA, honako agindu honena: «Agindua, 2020ko uztailaren 28koa, Hezkuntzako sailburuarena, deialdia egiten duena 2020-2021 ikasturtean unibertsitateko eta goi-mailako ikasketak egiteko dirulaguntzetarako, eta mugitzeko zailtasun bereziak dituzten ikasleen garraio-gastuak ordaintzeko dirulaguntzetarako».\nAraudia 98/2020 DEKRETUA, uztailaren 28koa, zeinaren bidez arautzen baita unibertsitate- eta unibertsitatekoak ez diren goi mailako beste ikasketa batzuk egiteko beken eskaerak eta gainerako tramiteak era elektronikoan derrigorrean egin beharra.\n1.– Euskal Autonomia Erkidegoko Administrazio Publikoaren egoitza elektronikoan eskaera-formularioan sartzeko identifikatzea: https://www.euskadi.eus/rgpd/1010606. Euskal Autonomia Erkidegoko Administrazio Publikoaren egoitza elektronikoan onartzen diren identifikatzeko eta elektronikoki izenpetzeko bitartekoen bidez identifikatu eta izenpetu beharko dira eskaerak. Bitarteko horiek helbide honetan egongo dira eskura: https://www.euskadi.eus/ziurtagiri-elektronikoak.\n2.– Era elektronikoan, ordezkari baten bidez, egin ahal izango du tramitazioa eskatzaileak. Horretarako, ondorengo helbidean eskura dagoen Eusko Jaurlaritzaren ordezkarien erregistroan izena eman behar du ordezkaritzak: https://www.euskadi.eus/ordezkariak/.\nBizikidetza- edo familia-unitateari dagokion errolda kolektiboa. Bertan, 2019ko abenduaren 31ko egoerak agerian egon behar du\nBanku-ziurtagiria, eskatzailearen libretako edo kontu korronteko IBAN adierazita (eskatzaileak titularra edo titularkidea izan behar du). Ziurtagiri horren ordez, libretaren kopia edo banku elektronikoko inprimaki bat entrega daiteke. Bertan libretaren edo kontu korrontearen titularrek eta IBAN zenbakiak agerian egon behar dute\nDibortzioa edo banantzea gertatuz gero, nahiz eta gurasoetako bat eskatzailearekin bizi ez: hitzarmen arautzailearen edota ebazpen judizialaren edota notario-hitzarmena, adostutako baldintzak zehazten dituena\nHitzarmen arautzaileak ezartzen duen mantenu-pentsioa ez ordaintzeagatik demanda judiziala badago, horri buruzko epailearen egungo datako ebazpena aurkeztu beharko da\n2020-2021 ikasturtean ikasketak direla-eta ohiko bizilekutik kanpo bizitzeagatik egoitza-osagaia eskatuz gero\nAlokairuko kontratuaren kopia, eskatzailearen izena agertu beharko duena, eta 2020ko irailetik aurrerako hileko alokairuaren ordainagiria, ondorengo datuak agertu behar dituena: eskatzailearen izena, zenbatekoa, data eta ordainketaren kontzeptua.\nEz dira odolkidetasunaren 4. mailara eta ahaidetasunaren 2. mailara arteko senideenak diren etxebizitzen alokairuko kontratuak onartuko\nElbarritasuna duten zenbatzeko moduko kideengatik aplikatzen den dedukzioaren kasuan, Foru Aldundiaren ebazpena, desgaitasun-maila aitortzen duenaren kopia\nIndependente gisa eskaera aurkezten baduzu (gurasorik gabe)\n2019/12/31 datako ohiko etxebizitzaren alokairu-kontratua. Etxebizitza jabetzan badu, ez da ezer aurkeztu behar.\nEmantzipazio-programa batean parte hartzen dela egiaztatzeko ziurtagiria.\nElkarbizitza-unitateko kide guztiek 2019. urtean izan dituzten diru-sarrera, ondare eta bizitzeko bitarteko guztiei buruzko datuak aurkeztu eta egiaztatu beharko dituzte eskatzaileek\nAipatutako zergaren ondorioetarako eskabidean jasotako datuak edota zerga hori alde batera utzita deklaratutakoak elkarbizitza-unitateari, Diru Sarrerak Bermatzeko Errentaren edo aipatutako urtean erroldatuta egon zen autonomia erkidegoaren diru-laguntza baliokidearen erregulatzearen arabera, zegokiokeen zenbatekoa baino txikiagoak badira, eskaera egin ez izanaren edo ezetz esan izanaren arrazoia justifikatu beharko du eskatzaileak, baita urte horretan bizitzeko izan zituen bitartekoak (Gizarte Segurantzako Institutu Nazionalaren eta SEPEren laguntzak eta zegozkiokeen udal, foru edo probintzia mailako beste laguntza guztiak) egiaztatu ere.\nSustengatzaile ekonomiko nagusia den pertsonetakoren batek errentaren aitorpena beste autonomia erkidego batean aurkeztu badu, adierazpen horren kopia bat aurkeztu beharko du\nSustengatzaile ekonomiko nagusiak diren pertsonak 2020ko zerga-ekitaldian, COVIDek eragindako alarma-egoerarengatik, langabezian, EREn, ERTEn edo jarduera itxita egon badira, egoera hori egiaztatzeko agiria aurkeztu beharko dute\nEgoera horretan gutxienez 3 hilabetetan (alarma-egoeraren iraupen bera edo handiagoa) egon behar izan dira.\nFamilia-unitatean izandako diru-sarreren gutxitze nabarmena (% 25) justifikatzeko agiria eskatu ahal izango du Administrazioak\nEskatzaileak nazioarteko edo Estatuko mugikortasun-programetan parte hartzen baldin badu, parte-hartzea ziurtatzeko agiria, egunak eta egoitza-lekua adierazita\nMatrikula partziala eskatzen baldin badu, ikasketak lan-jarduerarekin bateratzen direla egiaztatzeko agiriak (lan-kontratuak, lan-bizitza...)\nOsasunari buruzko arrazoiak direla-eta, etekin akademikoan salbuespena eskatzen bada, mediku-ziurtagiria\nBatxilergotik sartzen ez diren 1.goko ikasleak: ikasketetara sartzeko aukera ematen dien titulazioaren espediente akademikoa aurkeztu beharko dute eta titulazio horretan batez besteko nota agertuko da\nEuskaditik kanpoko unibertsitate edo zentroetan matrikulatuta dauden ikasleak\nEgungo ikasturteko matrikularen kopia, ikasketak, matrikulatutako kredituak eta ordaintzen duzun prezioa adierazita.\nMaster bat egiteko beka eskatzen baduzu: masterreko titulu ofiziala lortzera bideratutako ikasketen ziurtagiri akademikoa, batez besteko nota kalkulatzeko.\n1. mailako ikasleak: unibertsitatean sartzeko notaren ziurtagiri akademikoa\nIkasketa-laguntzen ziurtagiriak, unibertsitateak berak edo beste erakunde batzuek emandakoak\nGuraso batek norberaren konturako jarduera ekonomikoa jabea den lokaletakoren batean egiten badu, 2019ko zerga-ekitaldian jardueraren helbidea lokal horretan zegoela egiaztatu beharko da\nOndasun higiezinen jabetza soila justifikatzeko, egungo Jabetza Erregistroko ohar sinple bat atxiki beharko da\nKanpoko gurasoen banakako errolda, bi ohiko etxebizitza ondasun higiezinen konputu osotik deskontatu ahal izateko\nAurkeztutako dokumentaziotik Administrazioak ezin izan duenean ondorioztatu eskaera izapidetzeko beharrezkoa den alderdi bat., bitarteko telematikoen bidez lortu ezin izan den beste edozein agiri eskatu ahal izango da\nEskaerak ebatziko dira sei hileko epearen barruan, eskabideak aurkezteko azken epea amaitzen denetik aurrera zenbatuta


Gerra garaiko emakumeen lekukotza gogorrak izan ditu hizpide Gurrutxagak - - Maxixatzen.eus\nGerra garaiko emakumeen lekukotza gogorrak izan ditu hizpide Gurrutxagak\nMaxixatzen Euskaldunon Elkartea 2018-05-18 13:15\nEkaitz Etxezarreta moderatzailea eta Amagoia Gurrutxaga hizlaria.\nMaxixatzenek antolatutako Maiatzeko Loren baitan, Amagoia Gurrutxaga kazetari eta idazleak hitzaldia eskaini du, Gerra gauza alua da izenburupean. Gurrutxagak Gerra Zibil garaiko eta osteko testigantzak eta agiriak izan ditu ardatz, hainbat argazki zahar erakutsiz.\n2017an 36ko gerrari buruzko Zarauzko gutunak. 36ko gerra liburua argitaratu zuen. 2001ean elkarrizketak egiten hasi zen, eta horren emaitza bat izan da liburua. «Bizipen horiek ezagutzea historia idazteko eta ulertzeko funtsezkoa da; horregatik guztiagatik, garai horiek bizi izan zituztenen bizipenak azalaraztera beharrezko zeregina da. Bizipen horiek gabe memoria osatu gabe geldituko delako» esan du Gurrutxagak.\nHamaika testigantza jaso ditu Gurrutxagak, eta «askok eta askok diote beraiek edota beraien gurasoak beldurrez bizi zirela. Izan ere, jendea hil egiten zuten, herritik botatzen zituzten, desjabetu egiten zituzten, abertzaleen eta ezkertiarren senideak sozialki birrindu egin zituzten, gizonak herrira itzultzen zirenean jipoitu egiten zituzten… Hori zen beraien funtzionamendua. Erabateko inpunitatea zegoen, eta giro horrek askori eta askori eragin zien».\n90 urtetik gorakoen zerrenda bat osatu beharko litzatekeela uste du Gurrutxagak, eta sistematikoki herriz herri elkarrizketatu eta gorde. «Ez dadila gertatu hemendik urte batzuetara hilda daudela esatea», dio Gurrutxagak. «Eman dezagun egia ahal dugun osatuena eta kontrastatuena. Justizia, epaile baten aurreko hori, inposiblea da, amnistia lege bat dagoelako indarrean eta gehienak hilda daudelako, baina gutxienez aitor diezaiegun gertatutakoa ahoz gora eta publikoki kontatzeko eskubidea».


Kide berri bat Zubimusu Ikastolan\nKide berri bat dugu Zubimusu Ikastolako familian. Izar izeneko arrain laranja da eta bere istorioaren arabeera, Zarautzetik dator. Eta bere istorioa nola ezagutzen dugun? Bada ikasleak eurak izan dira guztion arteak Izarren istorioa osatu dutenak:\nIzar 4 urteko arrain laranja da, Zarautzen jaioa eta azken urtea munduko itsasoetan barrena igerian eman du. Urte beteko bidaiaren ostean, Zubimusu Ikastolan bizitzea erabaki du, bertan lagun berriak egin eta munduan zehar ikasitakoa irakasteko gogoz. Glup glupl hizkuntzan mintzatzen da, Aquawoman du super heroi gogokoena eta urazpiko tenisean jokatzen abila da oso.\nIzar jangelan egotea ez da kapritxoa, ikasleekin balio eta ardura jakin batzuk lantzeko helburua du. Beste pertsonen zaintzaren ardura banakako eta taldeko erantzukizun bezala barneratzea, besteenganako errespetua lantzea eta batez ere bakoitzaren arduren kontzientzia lantzea. Horretarako, jangelan geratzen diren ikasle guztien parte hartzea ziurtatu eta Izarrek dituen behar guztiez arduratzen den dinamika antolatu dugu, bere arrainontzia garbi mantendu, ura aldatu, hau elikatu eta bere osasuna zainduz guztion artean.\nLan guzti hauek haurrek burutzen dituzte, baina beti ere begiraleek gainbegiraturik. Honela guztia modu egokian eta arraina errespetuz eta modu atseginean tratatzen dela ziurtatuz.


Saltsa holandarra arrakastaz egitea | Consumer\nSaltsa holandarra arrakastaz egitea\nPrestakin zailenetako bat da, kontsumitu arte egoera onean edukitzeko zailtasuna dela eta.\nIzen hori izan arren, jatorri frantseseko emultsio bat da, "sauce isigny" ere esaten zaiona. Herrialde horretako gantzik onena egiten den lekuaren izena da. Saltsa holandarra gurinarekin, limoiarekin eta arrautza-gorringoekin prestatzen da agente emultsionatzaile gisa. Gatza eta piperbeltz, zuri pixka bat bota, eta, batzuetan, piperbeltz gorriaren edo kaienaren hautsa. Hori egitea ez da zaila, baina zenbait gomendio jarraitu behar dira, moztu ez dadin.\nSaltsa holandarra erraz mozten da. Emultsio perfektua lortzeko, ordea, nahikoa da zenbait gomendio jarraitzea emultsioa prestatzeko. Saltsa emultsionatu guztiak eta, bereziki, osagaien artean gurina dutenak bezala, ontzia beroegi egotea saihestu behar da, gurina ez da berehala jarri behar eta saltsa, amaitutakoan, behar bezala pausatu behar da.\nSaltsa prestatzeko, osagai hauek behar dira: gurina, arrautza-gorringoa, limoi-zukua, gatza eta piperbeltz zuria. Lau gorringo erabiltzen dira gurin kilo bakoitzeko, nahiz eta erabileraren arabera aldaketak egon daitezkeen.\nEgin ondoren eta erabili arte, saltsa hori maria bainuan gorde behar da.Saltsa\nhori 40 ºC eta 70 ºC arteko tenperaturan egiten da. Tenperatura baxuagoan, gurina solidotu egiten da, eta altuagoa bada, arrautza labandu egiten da. Hasteko, ernamuinak bol batean isurtzen dira, bero-iturri batera hurbiltzen dira eta limoi- eta gatz-zuku pixka batekin urtzen dira. Tenperatura eta gorputza hartu ondoren, gurin beroa gehitzen da. Osagai izarra hainbat modutan sar daiteke: argituta, pomada edo likido-testuran, bero gehiago edo gutxiago duen.\nOndoren, dena hagaxka batekin nahasten da, bero-iturritik gertu, osagai guztien emultsioa gerta dadin. Saltsa holandarrak ondo lotuta egon behar du, baina ez lodia edo distiratsua. Ez obtante, gehiegi pisatzen badu, ura, hondoa edo oinarrizko salda gehi daitezke. Saltsa hori maria bainuan erabili arte gorde behar da.\nEmaitza onak lortzeko trikimailuak\nErabiltzen den ontzia beroegi badago, izotz-puska bat gehitu dakioke prestakinari. Horretarako, sutatik kanpo jarri beharko da, indarrez irabiatu eta izotza urtu ahala nahastu. Horrela, saltsaren eta ontziaren tenperatura orekatuko da, eta emultsioa homogeneoa izango da. Bestela, gurinaren nahastea hotza edo tenperatura gutxikoa bada, irabiatu arrautza-gorringoa eta ur beroko koilarakada bat Maria bainuaren ondoan, eta gehitu saltsa holandarra pixkanaka-pixkanaka astintzen den bitartean (moztuta egongo da), testura fin eta krematsua lortu arte.\nSaltsa hori egiteko trebetasuna arrautza-gorringoak ur pixka batekin irabiatzean datza, irabiagailua edo egiteko erabiltzen diren hagatxoak altxatzean pixka bat oratuta geratu eta etengabe erori arte. Urrats hori egin ondoren, oso erraza da irabiatu gabe gurin argitua gehitzea, emultsio lodi bat lortzeko.\nOntzi berezirik behar ez den arren, komeni da saltsa maria bainuan prestatzea, ontzia beti 40 °C inguruko tenperaturan egon dadin eta, hartara, ez dadin moztu.\nSALTSA HOLANDARRAREN ERABILERA\nSaltsa holandarra haragia, arraina, itsaskiak eta barazkiak laguntzeko erabiltzen da. Baita zainzuri freskoen goarnizio gisa ere, geroago labean gainerretako arrautza galdarraztatuak estaltzeko edo arraina grillean gorritzeko, itsaskia plantxan edo barazki erreak. Prestakin klasikoa saltsak egiteko abiapuntua da, osagai desberdinak gehitze hutsarekin. Hona hemen adibide batzuk:\nMuselina saltsa, non esne gainez egindako koilarakada batzuk gehitzen diren, testura eta zaporea aldatzeko.\nMaltako saltsa. Odol-laranjaren zukuzorrotada bat eta kuraçao tanta batzuk bota. Ziape-saltsa: Dijonen ziape-koilarakada bat\nsaltsa holandar klasikoari gehitzen zaio, eta, ondoren, nahastu egiten da, saltsa homogeneoa lortu arte.\nemultsio gorringoak mantequilla-eu saltsa holandar tenperatura


PAPILLOR Alacanten erosi batetik € 39\nKrema Papillor Alacanten, Espainia\nPapillor — emaitzak ikusgai 3 egunetan! Behar baduzu, eska jatorrizko produktua ofiziala prezioa bakarrik € 39, joan webgune ofiziala:\ninprimakia eskaera orria ere eman behar telefono zenbaki bat eta zure izena;\narte itxaron hurrengo denbora izango Duzu harremanetarako Kudeatzailea eta argitzeko xehetasunak zure eskaera azkarrago entrega-eta koordinazio-entrega.\nTalde ultra aktiboa krema mota guztietako papillomas eta warts Alacanten (Espainia) modu erosoa duzu. Ordaindu partzelaren ondoren bakarrik jaso ondasunak eskuak sartu mezularitza edo posta-bulegoan. Bizkortu gora-type arte ez dira 50% deskontua!\nNon erosi Alacanten Papillor\nOrdena krema bat Papillor entrega-en Alicante (Espainia) web-orri ofiziala marka. Prezioa jatorrizko sredstva bakarrik € 39, hiru urrats sinple bereizteko hasierako tratamendua:\nbarruan 15 minutu izango Duzu dei Kudeatzailea baieztatzeko ordena;\njasoko eta bidez ordaindu 2-14 egun, el correo, Alacanten eskuragarri Duzu bakarrik ordaindu jaso ondoren, partzelaren batetik courier edo postetxean.\nPrezioa mezulariekin zure helbide desberdinak izan daitezke beste hiri Espainian. Gaur egun, 50% off, bizkortu ordena orain Papillor prezio murriztua. Orain, bete inprimaki bat jasotzeko ziurtatuta tresna Alacanten. Ahaztu warts betiko.\nPapillor en Palma de Mallorca Papillor en Almería\nPapillor in Heron Papillor Ibiza\nPapillor Jerez de La Frontera Papillor La Coruña\nPapillor Lanzaroten Papillor Las Palmas de Gran Canaria\nPapillor Menorca Papillor Murtzian\nPapillor Reusen Papillor San Sebastian\nPapillor Santa Cruz de La Palma Papillor Santander\nPapillor Santiago De Compostela Papillor Vigo\nOrdena Alacanten Papillor


Atake kardiakoa - Mutua Universal\nBihotza muskulu bat da eta halakoa denez, uzkurtu ahal izateko, oxigeno ekarpena behar du etengabe. Aipatutako ekarpena arteria koronarioetatik lortzen du. Horiek bihotza biltzen dute eta organo honen hormetan sartzen diren adarretan zatitzen dira.\nOztopo batek (tronboa) arteria hauetatik bat erabat edo zati bat oztopatzen badu, odola ezin da iritsi eta ez du beharrezko oxigeno ekarpena jasoko. Hori gertatzen denean, bihotzekoaz hitz egingo dugu eta oztopoa erabat edo partziala izatearen arabera, sintomak eta ondorioak batzuk edo besteak izango dira.\nOztopo partziala (bularreko angina)\nMin bizia eta zapaltzailea da, torax erdian. Hura ezkerraldeko besorantz igarotzen da. Esfortzuarekin agertzen da, zelulek oxigeno gehiago behar dutenean eta nahikoa iristen ez zaienean. Mina desagertzen da esfortzua amaitzen denean.\nErabateko oztopoa (bihotzekoa)\nAgertzen da esfortzua ez bada egon ere. Toraxean agertzen den minez gain, normalean beste sintoma batzuk ere agertzen dira, besteak beste, itotze sentsazioa, larruazaleko zurbiltasuna, izerdi hotza, goragaleak edo okak, bizi adierazgarrien aldaketa.\nErabateko atsedena, kaltetutako pertsonak ez du esfortzurik egin behar, oso txikia bada ere, koadroak okerrera ez egiteko.\nBizi adierazgarrien kontrola, kasu hauetan oso ohikoa da arnas-bihotz gelditzea.\nAurretik bihotz krisiak eduki dituzten eta farmako zehatz bat hartzea agindu zaien pertsonengan, eman egin behar zaie.\nOspitale batera azkar eramatea.


Formez eta tolesez esperimentatzea, Amaia Graciaren proposamena, Ziudadelako Bolborategian | Ayuntamiento de Pamplona\nFormez eta tolesez esperimentatzea, Amaia Graciaren proposamena, Ziudadelako Bolborategian\nEzerk ere ez luke huts egin behar erakusketak alderatu eta barne hartzen ditu egilearen hasiera artistikoko lanak eta egun sortzen dituenak\nZiudadelako Bolborategian urtarrilaren 5a arte egonen da ikusgai Ezerk ere ez luke huts egin behar erakusketa, Amaia Gracia artistarena. Tolestaketa-kontzeptua arakatzen duen instalazio-multzoa dago erakusketan. Horrela, aretoan aurkeztutako lana tolestaketa- eta zabalketa-sorta da eta, halaber, material-geruzek osatutako multzoak daude, molde batzuei itsatsi ostean utzita aurreko euskarriak gogoan dituztenak.\nGoizean, Jorge Urdánoz Kultura eta Berdintasuneko Alorreko zuzendariak eta Graciaren lana ongi ezagutzen duen artista batek, Iker Serranok, aurkeztu dute erakusketa; egileak lehendik ere erakutsiak zituen lan batzuk Ziudadelan –orain arte talde-erakusketetan, halere–. Graciak Iruñeko Udalaren Artista Gazteen Lehiaketan izan zuen parte-hartzea, hain zuzen, jotzen du bere ibilbide artistikoaren abiapuntutzat edo hasiera-erreferentziatzat, 2008an eta 2010ean. Erakusketa honetarako beharbada horregatik planteatzen du birtopaketa bat, bai abstraktua, bai zehatza; izan ere, erakusketan orduko pieza batzuk daude, denboran zehar landu dituen batzuek eta sortu berri dituen beste batzuek osatuta badaude ere.\nErakusketa Hiriartea proiektuaren barruan egin da Bilbaoarterekin elkarlanean, eta Ziudadelako Bolborategian ikus daiteke ordutegi honetan: asteartetik ostiralera 18:00etatik 20:30era, larunbatetan 12:00etatik 14:00etara eta 18:00etatik 20:30era, eta igande eta jaiegunetan 12:00etatik 14:00etara.\nEgilea: Amaia Gracia Azqueta\nAmaia Gracia Azqueta (Iruña, 1985) Arte Ederretan lizentziaduna da EHUn (2011tik) eta masterra Artearen Ikerketan eta Sormenean fakultate berean (2011-2013); 2015ean, Gipuzkoako Foru Aldundiko Arte-eskola Esperimentalean (Donostia) egin zituen ikasketak.\nArtistak BilbaoArte Fundazioaren, Bizkaiko Aldundiaren zein Casa de Velázquezen (Madrilgo Ikastetxe Frantziarra) bekak jaso zituen, eta 2018an, Nafarroako Gobernuaren Arte plastikoetarako laguntzak. Graciak hainbat sari ditu, hala nola Iruñeko Artista Gazteen Lehiaketako bi ediziorenak, 2008koa eta 2010ekoa.\nGaur inauguratuko dena bakarkako hamabigarren erakusketa du, aurrekoak Iruñean zein Bilbon, Gasteizen eta Huescan eginda; horrez gain, hogei bat talde-erakusketatan ere izan ditu lanak ikusgai. Graciak, lehendik ere, Iruñeko Udalaren programa artistikoetan eta erakusketetan hartu du parte, adibidez, 2014ko Mapamunditarretan Behatzaile baten memoria erakusketaz. Bakarka egin zuen aurreko erakusketa Musuak eta besarkadak izenburukoa izan zen, iaz, Espacio Marzanan (Bilbo); iaz ere, Ziudadelan Bada ala ez da? talde-erakusketan hartu zuen parte, Alexandra Baurès komisarioa izan zelarik.


Leioako Udala - Leioa, 484 urte adinez nagusi\n2010-11-19 Leioa, 484 urte adinez nagusi Buenas noches y bienvenidos a todos los que, desde Leioa o fuera de Leioa, os habéis acercado a este Palacio Artaza. Hoy estamos los de Leioa, los allegados, los que hemos nacido, vivido, trabajado, disfrutado y sufrido en Leioa. Podemos tener infinidad de razones para estar en este acto, pero nos basta con querer estar tranquilamente un par de horas todos juntos. No se necesita más.\nOngi etorri guztioi. Plazera da. Autoreren batek dio historiarik gabeko herriak zorioneko herriak direla. Hala eta guztiz ere, iparramerikarrak ez datoz bat baieztapen horrekin, izan ere, une oro dabiltza berau gogorarazten zinearen, telebistaren, musikaren edo literaturaren bitartez. Eta historiarik ez dutenean, asmatu egiten dute. Leioak ez dauka historia oso aberatsa balentria epikoei dagokienez. Baina herri aberatsa da, aldiz, istorio txikiei dagokienez. Eta, horretaz jakitun, orain dela 9 urte bere sorreraren 475. urteurrena ospatu genuen, hain zuzen ere, Erandiotik desanexionatu zenetik. Gaur koktel batek bildu gaitu hemen… hiru osagaiz egindako koktelak: aitzakia bat, aukera bat eta arrazoi bat.\nAitzakia bat, izan ere, urriaren 31ren inguruan (egun bat gora, egun bat behera) efemeride zehatz bat gogorarazten dugu: Leioa 1526. urtean jaiotzea Historian, elizate independente gisa, Erandiotik desanexionatu ostean eta ordutik Gernikako Batzar Nagusietan (Lurraldearen parlamentu propioa eta berezia) eskubide osoko partaidetza edukita. Leioa orain dela 484 urte adinez nagusi egin zela ospatzen dugu, komunitate gisa erabakiak hartze aldera, gaitasun eta eskubide osoarekin. Ia mende erdi geroago, Leioa erronka asko dituen lekua da gaur egun. Eta erronka bakoitzak erabakiak hartzen jarraitzea eskatzen du. Espero dut, orain, lehen bezala, administrazioak eta gizarte zibilak puntu komunetan bat egitea, erabakiak hartzeko orduan. Irtenbide onena topatzea posible izateko. Posible izan ezean, ez direlako irtenbideak.\nLeioako zain zibilaren parte zareten auzo, kultura, kirol eta laguntza elkarte eta pertsonak, baita enpresak eta kolektiboak ere, udal arduradun publikoekin batera, urtero elkartzeko aukera da hauxe, egun bat lasaitasun handiagoz elkarrekin banatzekoa eta, kopa baten inguruan, eguneroko arazoen presioa baino harago elkar ikustekoa.\nEta hori guztiori, arrazoi batekin: zuen lanarekin, adorearekin eta arduraldiarekin, bizitza-komunitate gisa Leioa hazarazten eta garatzen duzuen guztiak aintzatesteko, eta Leioa eta leioaztarren bizitza hobetzen jarraitzeko.\nGaur, esker on hau modu berezian eta bakanean eman gura zaio Adelaida Otxoari. Izan ere, bera izan da, urte askoan, Lamiako herri ikastetxearen zuzendaria, harik eta aurton erretiroa hartu duen arte.\nDiotenez, ondo ezagutzen dena bakarrik maita daiteke. Adelaidak sobera erakutsi du bere lana sakon ezagutzen duela eta gogo beroz maite izan duela. Horregatik, bada, profesionaltasuna eta maitasuna erruz banatu du hezi dituen ume eta nerabeen artean, bai eta euren hezkuntza partekatu duten gurasoekin ere. Eta, seguru asko, maitasun, errespetu eta esker on dosi handiak jaso ditu ordainetan.\nPresa handiko mundu batean, gizarte batean bizi gara, mundu eta gizarte itogarri batean. Gure seme-alabak beste pertsona batzuen ardurapean uztera behartuta gaude (0 urteko gelatan). Eta etxera orduz kanpo heltzen gara. Zeinen garrantzitsua den gehien maite dituzunen zaintza eta baterako heziketa dituen pertsonarekin fidatu ahal izatea. Adelaidak titulu horren jabe izatea irabazi du.\nGainerako hiriek ez zekitenean, orain dakigun legez, hirien unibertso konparatuan balio erantsia eman zezakeen marka diferentzial baten aldeko apustua egitea oso garrantzitsua zela, Leioak egiten jakin zuen. Heziketarekin eta prestakuntzarekin egin zuen. Ikastetxe eta heziketa-zentro bikainak ditugu. Hiri hezitzailea eta hezigarria gara. Heziketa oneko hiria izateko ardura ere badugu. Gaur egun, jakin badakigu ongizate-gizarte gisa dugun etorkizuna geure bizitzako alor guztietan berrikuntzaren alde egiten dugun apustuaren menpe dagoela. Eta berrikuntzaren oinarria gure jendearen prestakuntzan eta garatzen dugun sormen-gaitasunean dagoela.\nEta ez dago benetako prestakuntzarik berrikuntzak gure bizitza osoan laguntzen ez badigu. Eta txiki-txikitatik hasten da. Ikastetxetik. Eta ibilbide horretan ezinbestekoa da Adelaida moduko hezitzaileak izatea. Esker on hau berari eta bere lanbideari eskertzeko eta aintzat hartzeko balio dakiela, baita berau bokazioz eta trebetasunez gauzatzen duten profesionalei ere.


KORANA – Sarrera – Argiaren Atarian\nKORANA – Sarrera\n01/09/2007 / Sarrerak /by José Arregi\nMusulmanen liburu sakratua da Korana. Mila eta berrehun milioi gizakiren bizipena eta biziera gidatzen ditu. Egunero-egunero irakurtzen, beneratzen, jarraitzen dute Lurreko ia herrialde guztietan. Ez da gehiegi esatea historia guztian eraginik handienetakoa izan duen liburua dela. Eta eragin hori hedatuz joango da, itxura guztien arabera.\nHorregatik bakarrik balitz ere, arreta berezia zor zaio eskuan duzun liburu honi.\n1. Errezitazio-liburu sakratua\nArabierazko Qurán hitzaren transkripzioa da Koran, eta “errezitazio” esan nahi du: errezitatzea eta errezitatua, biak batera. Artikuluarekin erabili da: Al-Qurán, “errezitazioa”, Korana. Yibril (Gabriel) aingeruak Muhammad Profetari errezitatu ziola sinesten dute musulmanek, eta Profetak buruz jaso zuela Jainkoak errebelatu bezalaxe. Horregatik dute musulman guztiek Koranarekiko hainbesteko begiramena eta kultua. Ez da liburu arrunta, Allahk (Jainkoak) errebelaturiko liburu sakratua baizik. Horregatik ez dute edonola irakurtzen: aurretik, garbikuntza errituala (wudua) egin behar du, eta bihotza zabaldu otoitz apal eta garbiaz.\n“Errezita ezazu”, diotso Yibrilek Profetari. Eta Profetak hogeita hiru urtetan zehar errezitatu zion Korana Mekako eta Medinako jendeari, eta gero jaso zuten idatziz. Errezitatua izan zen idatzi baino lehen, eta errezitaziorako idatzi zen gero. Jendaurrean nahiz bakarka ahots goraz errezitatzeko liburua da, bihotza eta ezpainak gozaraziz, irakurketa errezo bihurtuz. Eta horretarako guztiz idazkera aproposean idatzi zuten, idatzi ere: esaldi laburrak bata bestearen ondoren, isuri poetikoan, doinuen arnasaren konpasean. Hizkien eta soinuen erritmo eta errepika paregabea du arabieraz, adituen esanetan. Esaldien lotura logikoa bera baino garrantzitsuagoa da esaldien isuria bera, eta hitzen nahiz perpausen melodiak kulunkatzen ditu irakurlea eta entzulea.\nMeskitetan ez da aurkitzen, beraz, musika-tresnarik eta koru-abestirik. Koranaren errezitazioak betetzen du dena: espazio, ezpain, belarri eta bihotz.\nHoriek horrela, ez dago edonoren esku Korana egoki errezitatzea. Artea da, eta trebakuntza luzea eskatzen du, testuari bere adierazgarritasun agortezina emateko: azentuak non jarri, doinua nola modulatu, geldiuneak non egin, errimak eta asonantziak nola markatu…\n2. Arabierazko liburua\nKorana ez da idazki askoz osaturiko liburua, juduen eta kristauen Biblia bezala. Idazki eta liburu bat bakarra da, Profeta berak hogeita bi urtez iragarria. Beraz, batasun handiko liburua da, nola estiloz, hala edukiz, zenbait estilo-aldaketa txiki gora behera.\nJatorriz, arabierazko idazkia da Korana. Eta areago: berez ere arabierazkoa da musulmanen ustez, Jainkoak “zerutik jaitsarazia” eta Profetari errebelatua. Musulmanen esanetan, liburu perfektua da Korana, Jainkoaren beraren hizkuntza delarik. Eta liburua bera da mirari. Arabiera ezagutzen duten guztiek aitortzen dutenez, miresgarria da liburu honetako hizkuntzaren eta estiloaren edertasun gorena. Arabieraz bakarrik dasta daiteke Korana bere osoan.\nBeraz, arabierazkoa da musulmanentzat egiazko Korana, eta gainerako hizkuntzetan ematen direnak euskarazko hau ere bai Koranaren “interpretazioak” edo “iruzkinak” dira.\nArabierazko prosa-idazkirik zaharrena da Korana, eta arabieraren eredu nagusia gaurdaino. Eta egiazko Koranaren hizkuntza arabiera denez, arabiera da musulman guztien hizkuntza sakratua, nahiz eta musulmanen % 20 inguru izan arabiarrak. Mundu musulman osoko kulturan izan duen eragina eta orain ere duen presentzia sekulakoa da. Bizimoduko une guztiak eta txoko guztiak daude arabierazko Koranaz beterik: hizkiak, hitzak eta txatalak artistikoki idatzirik edo grabaturik edo pintaturik, oihaletan nahiz harrian nahiz zeramika esmaltatuan, eraikin erlijiosoetan nahiz edozein tresna eta ontzitan. Noski, meskitetan ez dago inolako irudirik, Koranaren kaligrafia ederra besterik.\n3. Koranaren historia\nAllahk Muhammad Profetari “emandako” edo “jaitsarazitako” errebelazio-liburua da Korana musulmanentzat.\nMuhammad Meka hirian jaio zen K.o. 570ean; “intsentsuaren bidean” kokatua zegoen hiri hau, estatu txiki bat osatzen zuelarik. Kaaba zeritzan tenpluak sona handia ematen zion. Tenplu hori Adamek Bibliak aipatzen duen lehen gizakiak sortua zela uste zuten, eta Noeren garaiko uholde handiak suntsitua eta Abrahamek berreraikia. Jainko bakarra gurtzen zuten Mekan, baina inguruetako 360 jainkori ere kultu ematen zien bertako jendeak.\nMuhammad gazterik hasi zen Siriarantz zihozen karabana merkatarietan parte hartzen. Langile ona eta ondradua zelako, Al Amin (“Fidagarri”) izengoitia jarri zioten. Baina langileaz eta ondraduaz gain, oso erlijiosoa ere bazen Muhammad eta, 25 urterekin hasita, Ramadan hilean Hira mendiko harpe batera erretiratu ohi zen, Mekatik hurbil, asteak otoitzean ematera. Han jaso zuen lehenik Jainkoaren errebelazioa.\n610 eta 632 artean, Mekan eta Medinan iragarri zuen Muhammadek bere mezu profetikoa. Mekan hasi zen, eta berehala elkartu zitzaion jarraitzaile-talde bat. Baina laster agertu zitzaizkion aurkariak ere, pertsegitzeraino. Ondorioz, 622. urtean, Yatrib hirira Medina, “Profetaren hiri” deituko denera alde egin zuen Muhammadek bere jarraitzaileekin batera; urte horixe da islamiar egutegiaren abiapuntua, hejira (“emigrazio”) aroko lehen urtea. Liskar handiak izan ziren Profetaren elkartearen eta Mekako “jentilen” artean, 624tik aurrera batik bat; 630ean, Medina menpean hartu zuten Muhammaden jarraitzaileek.\nKoraneko sura batzuk edo sura bateko zenbait aleia, kasu batzuetan Mekan errebelatutzat eta beste batzuk, ostera, Medinan errebelatutzat eman izan ditu tradizio musulmanak, eta hala adierazten da sura bakoitzaren hasieran. Mekako surak eta aleiak laburragoak dira, estilo gartsuagoa eta erritmo hobea dute. Medinakoak, ostera, luzeagoak, astunxeagoak, eta judu eta kristauei “Liburudun jendeari” dagokienean gogorragoak ere bai, garai hartan Profetak eta bere elkarteak judu nahiz kristauekin bizi izandako liskarrak zirela medio.\nMuhammad 632an hil zen, eta oso epe laburrean osatu zen Korana idatziz. Hasiera batean, ahoz aho eta buruz gorde izan zen batik bat, Profetak aldarrikatu bezala, baina baziren hainbat eta hainbat txataltxo idatzi ere han-hemen barreiaturik. Dena den, berehala ekin zioten osorik idatziz jasotzeari. Umar (Omar) bigarren kalifak (634-644) agindu zuen Koraneko mezu guztiak idatziz biltzeko, eta Zaid ibn Tabit-ek, Profetaren idazkari izana, lotu zitzaion egitekoari; beroni zor zaio, funtsean, Profetak iragarritako Koranaren bilketa eta transkripzioa. Eta, nolanahi ere, Utman (Osman) hirugarren kalifaren garaian (644-655) osatu zen Medina hirian Koranaren testu bateratua, “kanonikoa”, ofiziala eta loteslea; baita suren banaketa eta ordena ere.\nTestu ofizial horren kopiak bidali zituen kalifak inperioko hiri nagusietara Damasko (Siria), Kufa eta Basora (Irak). Koranaren harrezkeroko edizio guztiak Utman kalifaren edizio hari lotu zaizkio funtsean. Hala ere, testu hark bokalik ez zuenez, zenbait hitz eta aleia modu desberdinean irakur zitezkeen, eta irakurri izan dira. Azkenik, 1923an finkatu eta argitaratu zen Egipton Koranaren edizio estandarra, gaur egun ia nonahi erabiltzen dena.\nKorana 114 sura edo kapitulutan banatua dago luzeenetik laburrenera ia beti, eta kapituluak aleia edo txataletan. Kapitulu bakoitzak izenburu bat du: surako protagonistaren izena edo bertan lehen txatalean sarri ageri den hitz bat.\n4. Koranaren mamia\nKoranak ez du izan nahi Jainkoaren “errebelazio berria”, betidaniko errebelazioaren behin betiko berrespena baizik. Ez da harritzekoa, beraz, Korana juduen eta kristauen Bibliako pertsonaien nahiz pasadizoen aipamenez josia egotea. Adam, Ibrahim (Abraham), Musa (Moises) eta Isaren (Jesusen) fedea berretsi nahi du Koranak. Frogatua dago, garai hartan bazirela kristau-komunitateak Arabian judu-kristauak, zehazkiago, baita juduak ere kolonia indartsu bat Medina hirian, besteak beste; haien bidez jaso bide zuen Profetak tradizio biblikoaren berri. Baina fedearen juduek eta kristauek jatorrizko fedea galdu edo nahastu egin dutela uste du, eta fedearen jatortasuna berreskuratu behar dela, berari errebelatu zaion bezala.\nAllahren jauntasun bakar eta unibertsala azpimarratu nahi du beste ezeren gainetik. “Allahren, Errukitsuaren, Bihozberaren izenean”. Horrela hasten da Korana. Horrela hasten da sura (kapitulu) bakoitza, bederatzigarrena izan ezik. Eta hori esaten dute musulmanek zernahi egiterakoan. Allah, Jainko bakar eta bihozberaren gorazarre agortezina da Korana. Allahk ematen dio arnasa sura bakoitzari, aleia bakoitzari, hitz eta hizki bakoitzari. Allahren aitorpena, Allahren mirespena, Allahrenganako konfiantza ziurra, Allahrekiko menpetasun xumea, Allahren obedientzia urratu ezina: horixe da Islama eta horixe da Korana.\nZalantzarik gabe, Islama biziera da, jokamolde etikoa, gizarte justu eta solidario baten proiektu zabala, pertsonaren eta gizartearen alderdi eta arlo guztiak taxutzen dituen kultura. Baina horrek guztiak erlijio-jarrera sakon bat du giltzarri: Allahrenganako atxikimendurik sendoena.\nOsoki Koranean inspiratuak dira Islamaren “bost pilare”tzat ematen direnak:\n1) Fede-aitorpen publikoa (xahada): “Ez da Allah beste jainkorik, eta Muhammad da haren Profeta”.\n2) Otoitza (salata): egunean bost otoitzaldi: egunsentian, eguerdian, arratsaldeko laurak aldera, eguzkia sartzean eta ilundutakoan. Nonahi egin daitezke, bakarka nahiz taldean, baina Mekara begira beti ere.\n3) Baraualdia (sawma): hilabete osoz luzatzen da, Ramadan hilean. Eguzkia irteten denetik sartu arte, fededunak ez dezake ezer jan, ez edan, ez harreman sexualik izan.\n4) Pobreentzako zerga (zakata, “zerga garbitzailea”): musulman guztiek irabazien %2,5a behartsuentzat eman behar dute; Estatu islamikoetan, errentaren gaineko zergan sartzen da zakata. Horretaz gain, bakoitzak nahi duena eta ahal duena ematen du limosna gisa (sadaqa).\n5) Mekara erromesaldia (hadja): musulman orok joan behar du behin gutxienez Mekara erromes, “ahal badu behintzat”.\n5. Korana, Islamaren oinarri nagusi\nKoranaz aparte, bada Muhammaden beraren irakaspenak (hadiz deituak) eta eginak jasotzen dituen bilduma bat ere, hau da, Profetaren tradizioa. Musulmanentzat txit baliotsua da Profetaren tradizioa; inspiratutzat daukate. Koranari baino maila apalagoa aitortzen diote, halere. Korana da Islamaren oinarri nagusia.\nKorana da Islamaren ardatza eta muina. Koranak girotzen eta biltzen du musulmanaren bizitza osoa. Koraneko aleiak xuxurlatzen dizkiote belarrira jaioberriari eta hil zorian denari. Koraneko hitzek egiten diote ongi etorri bizialdi honetara, eta Koraneko hitzek laguntzen diote betierekora.\nMila eta laurehun urtetan zehar, hamaika aldaketa ezagutu du Islamak hainbat herrialde eta kulturatan. Askok uste denaren aurka, Islama ez da sistema zurrun eta aldagaitza; ez dago historiari eta egungo egoerari berari begiratu besterik. Nolanahi ere, garai batean zein bestean, kultura batean zein bestean, Korana da Islamaren oinarria eta funtsa. Fede islamiarraren oinarri ez ezik, arlo guztietarako arau kasik absolutua da Korana: Jainkoarekiko harremanak, kultuko errituak, higienea eta garbitasuna, hezkuntza, etika indibiduala eta soziala, gizarteko elkarbizitza, politika, artea… dena dago Koranaren eragin pean.\nEta Korana musulman guztientzat bat eta beti bera denez, mundu islamiko osoari batasun estua ematen dio, hizkuntza eta kultura guztien gainetik.\nMusulman izan edo ez, begirunerik handiena zor diogu denok Koran liburu sakratuari. Erlijio eta kultura desberdinek elkar ulertzea eta elkarrekin bakean bizitzea, ezinbestekoa ez ezik, posible ere bada.\nKORANA. Ibaizabal, Amorebieta – Etxano 2007, 7-11 or.\nHasiera batean, Jerusalemera begira egiten zuen otoitz Mahomak, baina juduek errefusatu zutenean, begiak Mekarantz bihurtu zituen. ↑\nGaiak: Islama, Korana\nhttps://josearregi.com/wp-content/uploads/2020/08/Recurso-22-1-300x155.png 0 0 José Arregi https://josearregi.com/wp-content/uploads/2020/08/Recurso-22-1-300x155.png José Arregi2007-09-01 15:54:452021-03-11 13:12:22KORANA – Sarrera\nSamuel Paty, martiria\nJalaludin Rumi. Barneko liburua\nSufrimendua, hori da dena MIREN JONE AZURZA mintzo


kritiken hemeroteka » Poeta modernoaren zantzuak\n« Espioiak horra zaizkü | Tene antologia »\nMemory Dump / Mikel Lasa / EHU, 1992\nPoeta modernoaren zantzuak Felipe Juaristi / El Diario Vasco, 1993-05-01\nArgitaratu berria den liburu honek motiboak ditu interesgarria izateko. Liburuaren beraren azalean hizki handiz azaltzen diren urte-datei erreparatzen badiegu, konturatuko gara hogeitahamar urteko lana dela bertantxe bilduta dagoena, 1960 eta 1990 baitira urte mugarriak, hasera eta amaiera azaltzen dutenak; eta hogeitahamar urte igaro daitezke suspirio baten abiadan, edo bestela, eternoak bihurtu beren mantsotasunagatik.\nEuskal literaturaren eta, bereziki, euskal poesiaren erreferentzia izan da Mikel Lasa, 1971ean “Poema Bilduma” argitaratu zuenetik, bere arreba Amaia Lasarekin batera, baina urte batzuk lehenxeago ekin zion poemak idazteari, “Egan” aldizkarian batez ere. Historiaren ikuspegitik begiratuta, garrantzitsua izan zen garai hura, hirurogeigarrenean hasten den hamarkada, zehatzak izateko, zenbait datuk hala baieztatzen dutenez: heldutasunera iritsi zen Miranderen lana; Arestik “Harri eta Herri” argitaratu zuen, eta Mikel Lasak osatua zuen bere poemagintzaren hezurdura.\n“Memory Dump” liburuak badu, hala ere, bere berezitasunik. Bertan biltzen da gazteleratua “Poema Bilduma” hura, beranduxeago Erein argitaletxean kaleratu zuena, bi poema berriekin, halako eta holako aldizkarien ahantzitik salbatuak, eta gainera, “Osagarriak” izeneko liburua, azken urteotako lana; ezinbestekoa, hau ere, Mikel Lasa bete-betean ulertzeko.\nLiburu honen aurkezpenean, Juan Mari Lekuonak “ikertzaile estetiko”tzat jo zuen Mikel Lasa. Izen-adjetiboak ondotxo adierazten dute Getariako poetaren izaera: estatikarekiko ardura; sortzeari buruzko gogoeta etengabea. Lehenaren froga dira liburuan ageri diren marrazkiak; bigarrenarena, Rimbaudi buruzko ikerketa, haren poemen interpretazioa.\nMikel Lasa beti izan baita poeta, nahiz denboraldi batean (lur honetakoa infernukoa baino) isiltasunaren eremuan gordeta egon, poesia eta bizitza bata bestearen aurrean eta kontrajarrian ageri zitzaizkionetik hitzaren mugarrian.\nModernoa, hala ere, orain, lehen eta geroan. Gizon-emakumeen arazoez eta kezkez arduratuta, ibilean dabilen begirada baten jabe.


Billy Bob Thornton: Marinel tatuatua — Gaztezulo\nBilly Bob Thornton: Marinel tatuatua\nBilly Bob Thornton: Marinel tatuatua https://www.gaztezulo.eus/albisteak/billy-bob-thornton-marinel-tatuatua https://www.gaztezulo.eus/@@site-logo/logoa.png\nMusika izan zen Billy Bob Thornton morbosoaren amets bakarra nerabezaroan. Ikasketak amaitu eta gutxira, ordea, lanean hasi eta Melissa Lee Gatlin gaztearekin ezkondu zen. Ez zuten elkarrekin gehiegi iraun, baina. Maitasun harremanak porrot egin ostean, musikaren mundura itzuli zen Arkansasko cowboya. Hala, "Tres Hombres" rock & roll talde xumean bateria jotzaile eta abeslari aritu zen urte luzez. Arrakastak, ostera, ez zuen inoiz bere atea jo. Goseak, bai. Diru ezak patata hutsez osatutako 'dieta' egitera derrigortu baitzuen morroia. Bihotza, noski, matxinatu egin zitzaion eta heriotzaren besoetan erortzeko zorian izan zen.\nGauzak horrela, pixkanaka-pixkanaka, musika utzi eta zinemaren xendra arantzatsuetan barna galduz joan zen Billy Bob ameslaria. Hastapenak gordinak izan ziren oso. Txukun jan ahal izateko, "Choper Chicks in Zombietown" gisako itxuragabekeri okagarrietan parte hartu behar izan zuen eta. "One False Move" ilunak, baina, patua aldatu zion erabat. Aurrekontu handiko ekoizpenetan lan egiteko eta proiektu independienteak garatzeko aukera eskaini baitzion. Urte batzuk geroago, "Sling Blade" filmak, gidoi onenaren Oscar saria ez ezik, zinemazale finenen laudorioak ere ekarri zizkion.\n"Sling Blade" aparta, ordea, zuzendu duen harribitxi bakarra da. Izan ere, "All the Pretty Horses" eta "Daddy and Them" kaskarrek ez baitzuten bere estreinako film zirraragarri haren mailarik erdietsi. Nolanahi ere, azken urteotan aktore bezala izugarri hazi da Billy Bob. "The Man Who Wasn´t There" eta "Monster´s Ball" film ederretan egin duen lan bikaina da, hain zuzen, horren lekuko.\nInterpretazioaren alorrean ondo baino hobeto doakion arren, maitasun kontuetan ohi bezain pattal dabil Billy Bob. Bost aldiz ezkondu, eta bost aldiz ere dibortziatu baita gizona. Eta, gainera, lau seme-alaba ditu. Angelina Jolie "Sex symbol" txundigarria izan da bere azken biktima. Tatuajeak betirako diren arren, maitasunak iraungitze-data duela ahaztuta ote zuen neskatoak? Orain, aldiz, Danielle Dotzenrod modelo erakargarriak hartu omen du Jolie sentsualaren lekua Billy Boben bihotzean. Marinel tatuatuak emaztegai bat du zain portu bakoitzean. Liz Taylorren marka apurtzeko gai izanen al da?\nIzena: Billy Bob Thornton.\nJaiolekua: Hot Springs (Arkansas/AEB).\nNeska-laguna: Danielle Dotzenrod modeloa.\nZaletasunik gustukoena: Azala tatuajez apaintzea.\nBizio bat: Ezkontzea. Seigarren ezkontzaren atarian dago.\nMaite du: Sexu basa.\nGorroto ditu: Hollywoodeko exekutiboak.\nIdazlerik gogokoena: William Faulkner.\nMusikaririk estimatuenak: Beefheart, The Animals, Neil Young


Ontziratutako izozkien kalitatea | Consumer\nOntziratutako izozkien kalitatea\nIzozkiak elikagai seguruak dira, ez dira oso galkorrak, baina behar bezala mantendu behar dira hondatu ez daitezen.\nIrudia: Pink Poppy Photography\nIzozkiak elikagai seguruak dira, beti tenperatura baxuetan gordetzen baitira. Hori dela eta, ez dira oso galkorrak, baldin eta behar bezala mantentzen badira hondatu ez daitezen eta nahi ez diren patogenoak sor daitezen. Tenperaturak oso egokiak dira izozki gozoak dastatu eta uda agurtzen hasteko. Jaki gozo horrek ospe eta onarpen handia du kontsumitzaileen artean. Horregatik, komeni da jakitea izozkietan patogenoak noiz sortzen diren, zer informazio jaso behar den ontzietan eta izozki motak.\nIzozkiak ez dira oso produktu galkorrak, baina, hala ere, gehigarriak gehitu behar zaizkie, elaborazioa aurrezteko, propietateak kontserbatzeko eta elikagaiaren azken kalitatea hobetzeko. Produktu egonkortzaile, antioxidatzaile eta gelifikatzaileek propietate bikainak mantentzen dituzte izozkiaren bizitza baliagarrian, eta koipeen kristalizazio- edo oxidazio-prozesuak saihesten dituzte, betiere izozte-tenperaturetan mantentzen badira eta hotz-katea hausten ez bada. Ezaugarri organoleptikoak eta ikus-inpaktua dira kontsumitzailearengan gehien erakartzen dituena. Gehigarrien eginkizuna ezaugarri horiek hobetzea da, gozagarri, koloratzaile edo xarabe gozoak gehituz, izozkiaren itxura eta bukaerako zaporea nabarmen hobetzen baitute.\nNola saihestu patogenoak izozkietan\nIzozkiak egiteko prozesuak sei fase ditu:\nOsagaiak (likidoak eta solidoak) hartu eta biltegiratzea.\nPatogenoak ezin dira ugaldu izozkietan, hotzak galarazten duelako, baina bizirik iraun dezakete ez badira biltegiratzen eta behar bezala manipulatzen. Pasteurizazio-prozesu baten ondoren, izozkietan egon daitezkeen patogenoak desagertu egiten dira. Hala ere, prozesu horren ondoren kutsa daitezke, eta, beraz, kontsumitu arte modu egokian manipulatu eta biltegiratu behar dira. Azukre askoko elikagaiak dira, eta, beraz, mikroorganismo ugari ager daitezke. Patogenoak saihesteko premisa nagusiak hauek dira: kalitatezko lehengaiak erabiltzea, nahasketa pasteurizatzea eta lokalaren, tresnen eta langileen higiene zorrotza mantentzea.\nOhiko mikroorganismoen artean, Salmonella nabarmentzen da, ez baitu esporarik sortzen, baina salmonelosia eragin dezake, eta erraz suntsitzen da, 70ºC-tik 85º C-ra bitarteko pasteurizazioagatik; Shigella, shigelosiaren arduraduna, 70ºC-tik 85º C-ra bitarteko pasteurizazioarekin suntsitzen da; Escherichia colcillui enteropatogenoa; Staphylococaureus, infekzio toxikoa, toxizatzailea, pastula toxikoduna. Arriskua, berez, izozkien tenperatura igotzearen ondorio da, orduan bakterioak ugaritu eta elikagaia infekta baitaiteke.\nIzozkiak eta beharrezko informazioa duten ontziak\nIzozkiek, merkaturatzen diren gainerako elikagaiek bezala, etiketa egokia izan behar dute. Etiketa tresna eraginkorra da kontsumitzailea informatu eta prestatzeko, eta erabilgarria, osoa eta egiazkoa izan behar du. Ontziratzean, batez ere, osagaien zerrenda agertu behar da. Oro har, kopuru handiena osatzen duten osagaiak agertzen dira lehenik. Osagai guztiak jaso behar dira, kopurua oso txikia bada ere, bai eta adierazpen kuantitatiboa ere, hau da, portzentajea (%), gramoak (gr), miligramoak (mg), etab.\nGarrantzitsua da, halaber, osagai posibleen aztarnak eranstea, batez ere alergikotzat jotzen direnak eta kontsumitzaileengan erreakzioak sortzen dituztenak. “Honen aztarnak ditu” esaldiak agertu behar du. Azkenik, izozkiak erosi aurretik, ontziak itxita daudela eta beti izozte-tenperaturetan eduki behar direla egiaztatu behar da.\nIzozkiak era askotako osagaiak dituzten elikagaiak dira, nahiz eta gehienetan esnekiak dituzten. Gantz-kantitatea ere oso aldakorra izan daiteke. Esne-kremaz egiten badira, gantz-balioa %6 eta %17 bitartekoa izaten da; landare-gantzez egiten badira, berriz, %8 eta %10 artekoa izaten da, eta kaloria gutxikoak %1 eta %5 artekoa. Esneak ere ematen du produktuaren azken prezioa: zenbat eta esne gehiago izan (esne hautsa, esne-gazura, esne-krema, gantza edo esne hartzituak), orduan eta koipe gehiago eta, beraz, garestiagoa.\nAzken produktua lortzeko, hasierako esneki-nahasketari hainbat elikagai gehitzen zaizkio: kakaoa, txokolatea, frutak eta fruta-zukuak, eztia, azukreak, arrautza eta deribatuak, almendrak, hurrak, intxaurrak, turroiak, fruitu lehorrak, edari alkoholdunak edo landare-jatorriko proteinak.\nEsnedunak. Esne likido osoarekin, esne hauts osoarekin edo esne gaingabetuarekin (hautsetan) egiten dira, eta esnearen %2,5 dute.\nKremazkoak. Esne likido osoarekin, esne hauts osoarekin edo esne gaingabetuarekin (hautsetan) eginak, %7tik %10era arteko esne-koipea dute.\nFrutazkoak. % 20ko fruta-zatia dute.\nJogurta. Fruta eduki dezakete, eta %3tik %6ra bitarteko koipea eta %11tik %20ra bitarteko azukreak izan ditzakete.\nSorbeteak. Azukreak, urak, frutak, koloreak, zaporeeta egonkortzaileek osatzen dituzte.\nDietetikoak. Kaloria gutxikoak dira, azukreekin, gozagarri artifizialekin, urarekin eta xarabeekin edo eztiarekin.\nfrío-eu helado-eu hielo-eu izozkailu


Maskarak merkeago - Soraluze - Plaentxia.eus\nUbane Madera Zangitu 2020-11-12 09:36\nEspainiako Gobernuak BEZa jaitsiko die maskaren prezioari. %21eko BEZa aplikatu beharrean, %4ko BEZa aplikatuko die. Datorren astetik aurrera ezarriko dute irizpide berria, gaia Ministroen Kontseiluak landu ondoren.\nBEZaren jaitsiera maskara higienikoei, kirurgikoei eta FFP motakoei aplikatuko diete. Adibide bat jartzearren, BEZa jaistearen ondorioz, 0,96 euro balio duen musuko kirurgiko batek 0,80 euro inguruko prezioa izango du aurrerantzean. Edozein modutan, Espainiako Gobernuak iragarri du, baita ere, gehienezko prezioa legez ezarri egingo dutela.\nGaur gaurkoz, maskararen erabilera derrigorrezkoa da. Oraingoz, ez dute derrigortu maskara mota jakin bat erabiltzera. Hau da, erabil daitezke higienikoak, kirurgikoak, FFP motakoak zein telaz egindakoak, beti ere, homologatuta badaude.\nHori bai, osasun zentroetara joateko maskara kirurgikoekin sartu beharra dago derrigor. Norberak izan ezean, osasun etxearen arrera zerbitzuan eska daiteke.\nInguruko herrialdetara begiratuta, Portugalen %6ko BEZa aplikatzen diete maskarei, Frantzian, %5,5a eta Alemanian %5.


BERROGOI ETA HEMEZORTZIGARREN\nZure buruaz egin behar duzun ofrenda alde guzietarik Iainkoaren gogara izaitekotzat, bi gauza behar tu. Bata da, hura egin dezazun gure Salbatzailleak bere Aitari egin ziotzan ofrendekin batean. Bertzea da, zure borondatea osoki desamarratua den kreatura guzietarik.\nLehenaz bezanbatean, iakiteko duzu Iainkoaren Semeak, nigarrezko haran hunetan bizi zenean, bethi ofrendatzen ziotzala bere Zeruko Aitari, ez xoilki bere burua eta bere akzioneak, bainan orobat garen guziak egin behar ginituen obra guziekin. Hala non gure ofrendak egin behar baitugu harenekin iuntaturik eta harenetan fidanza emanik.\nBigarrenaz bezanbatean, ongi konsidera zazu ofrenda zaitezin baino lehen, ea zure borondatea deusetan ere estekatua denz (zeren hala bada, hura behar duzu lehenik afekzione guzietarik libratu) eta hartarakotz laster egizu Iainkoagana, arren hark bere esku botheretsuaz zure estekhak hautsitik, eta gauza guzietarik libraturik ofrenda ahal zakiskon haren Iainkozko Maiestateari.\nZagotza ongi horri beha; zeren ofrendatzen bazaisko Iainkoari, kreaturetan amarraturik zaudezila, eztuzu zurerik, baina bertzerenik baizen ofrendatzen, ikusirik etzarela zure eskuko, baina zure borondatea estekaturik dadukaten kreaturen meneko zarela, zein baita gure Iaunari higointzen zaiona; ezen hartaz burlatu nahi bazendu bezanbat da.\nHandik heldu da Iainkoari gure buruaz egiten diotzagun geien ofrezimenduak bihurtzen direla, ez xoilki hutsik eta probetxurik gabe, bainan oraino hainitz eskasetan eta bekhatutan erorten garela.\nGeurok ofrenda gakidiskeo Iainkoari gatxestelarik kreaturei, intenzionerekin ordea hetarik bere ontasunaz libra gaitzala, gero haren Iainkozko Maiestateari eta haren serbitzuari eman ahal gakiskongatik: zein baita maiz eta afekzione handirekin egin behar duguna.\nEgizu bada zure ofrenda deusi ere lotu gabe zaudezila, zure buruko borandateari itxeki gabe, behatu ere gabe ez lurreko ez eta zeruko ontasunetara, baina xoilki Iainkoaren borondatera eta Probidenziara, zeinaren azpian behar baituzu zaren guzia iarri, eta zeini behar baitzaisko osoki sakrifiziatu bethiereko sakrifiziotan; eta gauza guziak ahantsirik, erran behar diozu: Huna ni, ene Iainkoa eta Kreatzaillea, naizen guzia eta ene afekzione guziak zure borondatearen eta egundainoko Probidenziaren eskuetan. Egizu nitaz iduri zaitzun eta plazer duzun bezala, dela bizian, dela hillean, dela hil ondoan, bai orai, bai gero.\nHori horrela egiten baduzu eta garbiki (ikusiko ahal duzun bezala kontrako gauzarik gerta dakizunean) lurrekoa zinelarik eginen zara Ebanjelioko merkatari, eta merkatari guziz doatsu, zeren izanen zare Iainkoarena, eta Iainkoa izanen da zure: iakinik, zeinak ere, kreaturetarik libraturik eta bere buruari ukho eginik, diren guziak emaiten eta sakrifiziatzen baitzaisko haren Iainkozko Maiestateari, Iainkoa hekina dela.\nHemen bada ikusen duzu, ene alaba, indar guzizko manera bat zure etsai guzien garaitzeko, ezen zure buruaz eginen duzun ofrenda hark halako moldez egiten bazaitu bat Iainkoarekin, non egin zaitezin guzia haren, eta hura egin dadin guzia zure, zer etsaik eta zer botherek ofensatuko ahal zaitu sekulan?\nEta Iainkoari ofrendatu nahi diozunean zure akzionerik, nola barurik, othoitzik, pazienziazko obrarik, edo bertze gauza onik, itzul etzatzu lehenik zure arimako begiak IESUSEK bere Aitari bere barurez, othoitzez eta akzioneez egiten zioen ofrendara, eta gero hekin balioan eta bertutean fidaturik, ofrenda tzatzu zureak.\nNahi badiozu zeruko Aitari ofrenda egin IESUSEN akzioneez zure zorrakgatik, hunela egin dezakezu.\nBegiak erabilliko tutzu, batean jeneralki, bertzean partikularki zure bekhatuen gainean, eta klarki ikusirik zuk zure buruz ezin eman dezakezula Iainkoaren kolera eta haren Iainkozko Iustiziari ezin egin diozokezula aski, laster eginen duzu haren Semearen bizitzera eta Pasionera, haren akzionetarik zenbait darabillazula gogoan, exenplutzat: barurtzen zenean, orazionetan zegonean, pairatzen zuenean edo bere odola isurten zuenean, ikusiko duzu hark zu bere Aitarekin ongi emaiteagatik, eta zure gaixtakerien zorraren pagatzeko eta hiltzeko, ofrendatzen ziotzala bere akzioneak, Pasionea, eta odola, erran balio bezala.\nHuna, ene Aita Eternala, non zure borondatearen arauera osoki pagatzen dudan zure Iustizia horrelakoaren bekhatuak eta zorrakgatik: plazer diotzala zure Iainkozko Maiestateak barkhatu eta plazer duela hura bere hautatuen artean ezarri.\nHorren gainean zuk ere orduan berean zuretzat eginen diozu Aita Eternalari bere Semeak egiten dioen ofrenda eta othoitza bera, arren larga diatzatzula zure zorrak hekin bertutez.\nHori egin dezakezu, ez xoilki iragaiten zarela haren Semearen bizitzeko eta Pasioneko Misterio batetik bertzera, bainan oraino misterio bakhoitzeko akzione batetarik bertze akzione batetara; eta ofrenda suerte hortaz ez xoilki baliatuko ahal zare zuretzat, baina bertzeentzat ere.


6406 / 6358 / 6322 / 6200 /\nIberdrolaren Akziodunen Bileraren aurrean protestak deitu dituzte\nuriola.eus 2014-03-26 13:12 Ekonomia-Lana Bilbo\nMartxoaren 28an, Iberdrolaren Akziodunen Batzarra egingo dute Euskalduna Jauregian. Iberdrolaren ekintzen ondorioak salatzeko elkarretaratzeak deitu dituzte datozen egunetan. Lehenengoa gaur arratsaldean izango da, 19:30ean, Arriagako plazan.\nBrigadistek ‘XXI. mendeko alternatiba: Venezuela’ hitzaldia eskainiko dute Sarrikoko jardunaldietan\nuriola.eus 2014-03-19 07:07 Ekonomia-Lana Deustualdea Sarrikoko Enpresa eta Ekonomia Zientzien fakultateko ikasleek hezkuntza eta ekonomia eredua landu eta alternatibak eztabaidatuko dituen jardunaldiak eskaintzen dihardute. Gaur, 18:00etan, ‘XXI. mendeko alternatiba: Venezuela’ hitzaldia emango dute brigadetan partaide izan diren lagunek.\n5704 / 5600 /\nuriola.eus 2014-03-14 14:04 Ekonomia-Lana Bilbo BBVAren ondotik abiatu da prekaritatea eta pobreziaren aurkako martxa gaur goizean. Plaza Biribila apropos hautatu dute Gune plataformako kideek banketxeen jarrera kritikatzea baitzen euren asmoa. Bankuek "irabaziak pilatzen jarraitzen duten bitartean", plataformako kideen esanetan, martxoan, 28 familia beren etxeetatik “kaleratzeko mehatxupean” daude.\nKrisitik urteteko lan ordutegien malgutasuna aldarrikatu dabe\nBizkaia Irratia 2014-03-13 00:00 Ekonomia-Lana\nLan ordutegietan malgutasuna eukiteak krisitik urteten lagunduko dauela dinoe BFAk eta Bilboko Udalak. Lan hartuemonetan aldaketak ezarteko DenBBora izeneko programea aurkeztu dabe gaur Bilbon. Hamarkada askotan, ordutegi itxi eta finko batzuek, langileak bulegoetan arratsaldeko 8rak arte eukiarazo dabez. Gaur egun enpresetako egoitzatan goiz eta arratsaldeko ordutegi luze horreek produktiboak ez dirala uste dabe Foru Aldundiak eta Bilboko udalak. AEBetan Google enpresak dauen lan ordutegien politikea adibide lez hartuta Bizkaiko 7 enpresa DenBBora izeneko proiektu honetan murgildu dira. Pilar Ardantzak BFAko ...\n5471 / 5253 /


Iazko hezurrak - Unai Elorriaga - 111 Akademia\nUnai Elorriagaren bosgarren nobela honek, gertakari saminen sare bat josiz, sufrikarioaren aurreran paratzen gaitu, krudeltasunaren ispiluari begira. Zirrara eragiten du horroreak bezala beldurrak edonoren gogoan.\n2016/02/23 10:49 am\nEleberria ez den eleberri?. Historia hurbilean gertatutako bortizkeria nabarmenen eta deigarrien errepasoa ekartzen digu idazleak, protagonista nagusiaren bizitzaren kontaketarekin modu paraleloan. Sentsazio desberdin eta deserosoak izan ditut liburua irakurtzean; alde batetik, kontatzeko modua atsegina gertatu zait, horretan Elorriaga maisu baita; beste aldetik, gogorra egin zait oso datu eta fetxa pilaketa, nahasirik ibili naiz nahi baino gehiagotan elkarrekin batzutan ondo eta bestetan ez hainbeste erreferentziakin. Amaierak zapore gazi goxoa eragin dit, idazlearen proposamena egoki harrapatu ez izanarena. Irakurlearen gaitasun murritzari, nireari, leporatu beharrezko mugak, seguro asko.\n2015/04/27 12:34 pm\nUnai Elorriagak asmo handiak zituen liburu honekin eta argi dago bidean geratu dela; nahiko liburu dezepzionantea. Estilo aldetik biolentziako episodioen data kointzidentziak Amelie pelikularen kalkoak dira eta istorioak ez nau harrapatu. Asko kostata irakurri dut. SPrako tranbiaren ondoren idatzitako liburuek argi utzi dute tamalez Unai Elorriaga ez dela uste bezain idazle ona, eta sariek agian kutsu komertziala dutela. Liburu honek Kritika saria ez du merezi.\n2015/03/9 7:56 am\nSPrako tranbiaren ondoren irakurri ditudan Elorriagaren liburuek ez naute gogobete. Hala ere, Susa argitaletxea liburuak sareratzeko egiten ari den ahalegin bikainari erantzuteko, Iazko Hezurrak erosi nuen. Ez naiz damu. Onerako izan da. Hasieratik harrapatu nau istorioak. Inolako loturarik ez duten gertakariak datak erabiliz nola uztartzen dituen oso interesgarria iruditu zait. Irene Arriasen bizitza eta Ruandako hilketak. Dena hoztasun harrigarriaz kontatuta. Beste gertakari batzuk hurbilagoak dira: Mendizabal eta Lidón.\nHala ere, hasierako interesa zertxobait galtzen da orriak aurrera joan ahala eta azken kapituluan dauden pasarte surrealista batzuk (kanoiena, esate baterako) narrazio nagusitik kanpo daudela iruditzen zait. Nahiko ondo dago hori gabe ere Ireneren egoera kafkarra.\n2015/01/3 11:25 am\n5 urte pasa dira Unai Elorriagaren azken liburua argitaratu zenetik eta oso liburu konplexua ekarri digu orain. Indarkeria da kontakizunaren hari nagusia, Irene Arrias protagonistaren bizitzaren pasadizoekin tartekatuz.\nLaugarren atala, ordea, ustekabe mingotsa izan da. Izan ere, oso zapore txarra utzi dit liburuaren amaierak, ez du bat ere jotzen liburuaren hariarekin. Bat-batean, “errealitate” gordina zena absurdo kafkarra bihurtu da, eta liburuan zehar izan dudan interes handia guztiz galdu dut. Beraz, pena handia izan da laugarren atal hori horrelakoa izatea, liburuaren gainerakotik hainbeste urruntzea, liburuak merezi duen amaiera ez edukitzea.


« Ursuako ermita.\nOtsaila 1. Amaiur.\n1512-2012 Nafarroa bizirik ekimenaren aurkezpena izan da Amaiurko herrian, ekimen hau, Nafarroa estatu independiente bat zela eta 1512 gaztelak inbaditu eta konkistatu izan zuela Nafarroa ezagutu eta zabaldu nahi du eta 2012an ez dagola zer ospatzea. Gezurretan oinarritutako bertsioak zabaldu badira ere, 1512koa ez zen Nafarroak nahita bilatutako inkorporazioa, ezta ituna ere, konkista baizik. 1512koa eraso bortitza izan zen, gerla eta heriotza aunitz erakarri zituena. Ez dago, beraz, zer txalo\nGoiz goizetik atera giñen, Iruñako lagun batzuk etorri bai ziren eta Arizkundik atera Urtsuako jauregiko bidea artu ,eta menditik Amaiurrera joan ginen, iritsi bezain pronto konturatu ginen, defensazaile ezezagunaren omenez, Pello Iraitzozek egindako menirran, “dios patria cristo rey” patuta zegoela eta mindu zigun eta gaztelura iristean eta bertze pintadak ikusterakoan baita ere aserreratu, jende gutti zegoen oraindik eta jende haien artian Julian Rekalde Amaiurko alkate juradoa zegoen pintada hoiek garbitu nahi eta sahiatzen, guk tenore hartan pentsatzen genun denbora zeramatela egiñak baino erratian bartgaun egiñak izan direla ,orduan ulertu genuen, egun hontarako espezialki egiñak zirela, izorratzeko eta probokatzeko. (erraten dute, orain dela hilabete batzuk. Donozteben islamaren aurka agertutako pintaden egile berberak izango direla).\nJendea iristen ziren bitartean harritzen ziren baita ere birau edo hijoputas batzuk entzuten ziren baina pixkanaka pixkanaka , gero eta jende gehio, giro ederrarekin, denak ezagunak, ikurrak airean…Lore eskaintzan ia iñork ez zen oroitzen pintadaz. Egia errateko han sentitzen dena (nik behipin) edo errepresentatzen duena , monolito baino haundiago da, azkenian monolitoa harri batzuk dira eta han dagoen mendi kaxko hori, bere haizea, usaina, eta han gertatutakoa da bene benetan gurea eta hori ez dago pintadarik ezta sprairik , zikindu, izorratu ezta apurtu ahal duenik. (eskuineko zutabean ,bigarren bideoan “nafarroan” pintadak ikus daiteke).\nHamaikatarako jendez bete zen ,mila inguru , (kotxeak Arizkungo Ordoki auzoan utzi izan behar zuten batzuk ta). Amaiurko alkate oiak, Miguel Mari Ariztia ongi etorria eta defenditu zutenen orizapena egin ondoren aurreskua dantzatu eta lore sorta eskeine zen eta hori akituta ttipi-ttapa giro ederrean herriko plazara jeitxi zen,1512-2012 Nafarroa bizirik ekimena aurkeztera. Herriko plaza txikia gelditu zen, hasteko Petti abeslari beratarrak Lauxetaren “Amaiurko gaztelu betza “ poemen kanta abestu zuen eta Bittor Elizagoien eta Manolo Arozarena bertsolariek bertsoa ederrak bota ondoren politikoak igo ziren, ekimena atxikitu diren udaletxeen ordekariak oltza gaiñetik hitz egin zuten zergatik atxikitu ziren komentatzera. Lizarraldeko Villatuertako alkatea (hau izan zen atxikitu zen lehenengo udaletxea) , Baztango alkatesa, Gernikakoa, Baxe Nabarrako Lekunberriko alkatea Pascal Ourthiangue, honek bere euskara goxo horrekin, historia eta gaurkotasuna parekatuz solastu zun, nola orain bela 500 Fernando Katolikoaren armada Nafarroan sartu zela Donibane Garazi eta aratago ere eta nola Ainhize- Mongelos herria gaztelaniarrek erre zuten, urte batzuk geroxago Labriteko Enrike Zangotzarrak Ultrapuertoak izeneko lurralde horiek berreskuratu eta Naparra ttipi hori urtez segitu zuen libre eta independientea, Frantziako errevoluzioiartio bere politika centralistan sartu zion gauregun arte eta Ahinize-Mongelosen herri txiki hortan gaur egun euskal gudariak segitzen dute euskal herriaren interesak babesten, herri hortan dagolako orain epaitzen ari diren Laborantza gambararen bulegoak (txalo zaparrada batekin akitu zuen) . Baita ere hitz egin zuen Nabarraldeko idazkaria Gaizka Aranguren erranez Euskal herriko 50 udaletze atxikitu direla ekimenari eta ekimenaren partaide den Mikel Lizaso komentatu zuen 2012 ez dagola ezer ospatzeko, indarkeriaz saru zuten nafarroa ,ez zen egon inkorporazio aske bat baizik konkista gogor baten ondorioz eta hori ezagutzeko lan egin behar da jende asko siñesten duelako gezurrezko bersio ofiziala, erraten duna, erreinu lagun hoiek elkartu eta Espaina sortu zutela (espainako armarria).\nEskerrak eman nahi dut Ricardo Arzari argazkiak uzteagatik, nereak, eztakit ze hostia in nuen kamaratik desagertzeko (argazki politak baziren fotoblogarentzako) eta ea Filipek (baztan informatika) lortzen du berreskuratzea.\nGoitintin dagon bideoan, monolitoaren inguruan goizeko ongi etorriaren irudiak ikusten ahal dira eta Unamaren haize abestia enzun. Gure bideo gehiago gure youtubeko kanalan ikusgai daude.


El cavernícola, Nancho Novo - Donostia Kultura\nEl cavernícola, Nancho Novo\n2019 Api 25 - Api 28\n/ 25-27: 20:00 / 28: 19:00\n20; 15 EUR\nMadrilen, 2007tik ari dira ematen El cavernícola, Broadwayko historiako bakarrizketarik antzeztuena. 35 herrialdetan baino gehiagotan eman da, eta 16 hizkuntzatara itzuli dute; “berdinik gabeko fenomenotzat” jo du New York Timesek.\nRob Deckerrek idatzi zuen, hiru urtez antropologia, historiaurrea, psikologia, soziologia eta mitologiako ikasketa informaletan jardun eta gero. El cavernícolak hainbat ikuspegi ematen ditu feminismo garaikideaz, gizonezkoen sentiberatasunaz eta gorputz-alde erogenoez, eta modu berezi bat aurkitu du bi sexuen arteko harremanetako gairik arruntenei begiratzeko, umorea eta josteta erabiliz bete-betean.


Egonaldi artistikoen bila? — Gaztezulo\nEgonaldi artistikoen bila?\nEgonaldi artistikoen bila? Tabakalerak lau modalitate eskaintzen dizkizu! https://www.gaztezulo.eus/albisteak/egonaldi-artistikoen-bila https://www.gaztezulo.eus/albisteak/egonaldi-artistikoen-bila/@@download/image/heather-hansen-uses-entire-body-to-create-larger-than-life-charcoal-drawings-7.jpg\nTabakalerak lau modalitate eskaintzen dizkizu!\nProiektu artistiko bat buruan bueltaka duzu eta ez dakizu nondik hasi? Inspirazio bila zabiltza? Esperientzia berriak elkarbanatu nahi dituzu? Adi, Tabakalerak lau motatako egonaldi artistikoak jarri ditu eta martxan!\nEgonaldi artistikoak giltzarria dira Tabakaleraren proiektuan, alde batetik, zentroan garatzen den kultura-programa aberasten dutelako eta aldi berean, kanpoko eragileak proiektu kulturalaren dinamiken baitan txertatzen dituztelako. Horrekin batera, proiektuaren nazioartekotzean eragina izan dezaten nahi du Tabakalerak, baita bertako eta nazioarteko testuinguruak harremanetan jartzea ere.\nInteresatzen zaizu? Ba aukeratu lau modailtateetako bat eta aurkeztu zure proiektua!\n1) ARTE PROIEKTUA EKOIZTEKO EGONALDIA\n2) ELKARLANEAN GARATUTAKO PROIEKTURAKO EGONALDIA\n3) IKERKETA-ARTISTIKO EGONALDIRAKO DEIALDIA\n4) IKUSENTZUNEZKO PROIEKTUA GARATZEKO EGONALDIA


2022-02-05, Xakeko Taldekako Euskal Ligako 2. txanda.\n2022-01-29: LEHENENGO TXANDA\nZornotza (Bizkaia) (0) – Easo (Donostia, Gipuzkoa) (0): 4-0 (jokatu gabe).\nSan Viator (Gasteiz, Araba) (0) – Martintxo (Gasteiz, Araba) (0): 1-3.\nAbadiño (Bizkaia) (0) – Donibane Kirol Elkartea (Iruñea, Nafarroa) (0): Momentuz, informaziorik gabe.\nGros A (Donostia, Gipuzkoa) (0) – Calasanz (Gasteiz, Araba) (0): 4-0 (jokatu gabe).\nConteneo (Bilbo, Bizkaia) (0) – Orvina (Iruñea, Nafarroa) (0): 2’5-1’5.\n2022-02-05: BIGARREN TXANDA\nEaso (Donostia, Gipuzkoa) (0) – Orvina (Iruñea, Nafarroa) (1’5): 0-4 (jokatu gabe).\nCalasanz (Gasteiz, Araba) (0) – Conteneo (Bilbo, Bizkaia) (2’5): 0-4 (jokatu gabe).\nDonibane Kirol Elkartea (Iruñea, Nafarroa) (0) – Gros A (Donostia, Gipuzkoa) (4): 1’5-2’5.\nMartintxo (Gasteiz, Araba) (3) – Abadiño (Bizkaia) (0): 3’5-0’5.\nZornotza (Bizkaia) (4) – San Viator (Gasteiz, Araba) (1): 3-1.\n1) Zornotza (Bizkaia) – 7 puntu.\n2) Gros A (Donostia, Gipuzkoa) – 6’5 puntu.\n3) Conteneo (Bilbo, Bizkaia) – 6’5 puntu.\n4) Martintxo (Gasteiz, Araba) – 6’5 puntu.\n5) Ovina (Iruñea, Nafarroa) – 5’5 puntu.\n7) Donibane Kirol Elkartea (Iruñea, Nafarroa) – 1’5 puntu.\n8) Abadiño (Bizkaia) – 0’5 puntu.\nGROSEK OZTA-OZTA GAINDITU ZUEN DONIBANE\nEuskal Ligak maila galdu du. Neurketa oso lehiatuak espero zitezkeen, ordea. Zoritxarrez, Easo eta Calasanz garaiz kanpo utzi dute txapelketa, dena antolatuta zegoenean. Ondorioa: Liga ikusgarritasuna galdu du. Sestao, Batalla eta Endrokeren hutsuneak nahiko ez balira, txanda ia guztietan bost neurketetatik hiru soilik jokatuko dira. Espero dezagun, mahaietan, tauletan, ohiko borroka grina izatea eta partida onak jokatzea.\nGros A txapeldunak irabazi zuen Iruñean Donibaneren aurka. Jokalarien aldetik, maila handikoa izan zen neurketa. Zazpi jokalarik 2.000tik gorako eloa zuten eta zortzigarrena zifra horretatik oso urrun ez zegoen. Eloen arabera, Grosek irabazi behar zuen erraz, baina Javier Lizuain Tonik ustekabea eman zuen eta Groseko Iñigo Argandoña azpiratuta gazta eta piperra jarri zizkion lehiari. Mikel Huergak eta Alejandro Francok elite mailako partida jokatu zuten. Berdinketa izan zen emaitza. Santiago Gonzalez de la Torrek eta Jose Luis Muñoz Avilak lortu zituzten Grosentzat garaipenak, hondamendia eragozteko. Adrian Aldave Aguado eta Miguel Argaya Urdaniz izan ziren euren aurkariak.\nMartintxok uzta hobea lortu zuen Abadiñoren aurka: 3’5-0’5. Ongi aprobetxatu zuen aurkariak talde ahula eraman izana. Aritz Morantek Alain Prietori irabazi izana ere garrantzitsua izan zen.\nJokatu zen beste neurketa Zornotzan izan zen eta hor bertako taldeak San Viator gainditu zuen: 3-1. Fernando Yanezek San Viatorko Igor Villalta garaitu zuen eta taldearen garaipena erraztu zuen. Zornotza da lider berria, baina lehenengo txandako 4 puntuko opariari esker da. Ez dirudi Grosen aurretik geratzeko moduko taldea denik. Dena den, orain liderra da.\nSailkapeneko beheko aldean tentsio gutxi. Abadiño gaizki hasi da, baina jaitsiko diren taldeak zeintzuk izanen diren garbi dago: Calasanz eta Easo. Ahalik eta posturik onena lortzeko borrokatu beharra dago, baina hasieratik jaitsierak erabakita egoteak interesa murrizten dio txapelketari.\n2022-02-12: HIRUGARREN TXANDA\nSan Viator (Gasteiz, Araba) (2) – Easo (Donostia, Gipuzkoa) (0).\nAbadiño (Bizkaia) (0’5) – Zornotza (Bizkaia) (7).\nGros A (Donostia, Gipuzkoa) (6’5) – Martintxo (Gasteiz, Araba) (6’5).\nConteneo (Bilbo, Bizkaia) (6’5) – Donibane Kirol Elkartea (Iruñea, Nafarroa) (1’5).\nOrvina (Iruñea, Nafarroa) (5’5) – Calasanz (Gasteiz, Araba) (0).\nGROS A – MARTINTXO LEHIA, INTERESGUNE NAGUSIA\nGros A – Martintxo da lehiarik interesgarriena. Nahiko ondo hasi da Gasteizko taldea. Hala ere, Grosek bere nagusitasuna erakusten hasi beharko luke, ondo bidean.\nConteneo – Donibane neurketak ere bere interesa du. Gros faborito nagusia da txapelketa irabazteko, baina podiumerako borrokan izanen dira beste taldeak.\nAbadiño – Zornotza derbi bizkaitarra Zornotzaren alde agertzen da, Abadiñok talde indartsuago aukezten ez badu.\nOrtuella (Bizkaia) (1’5) – Santurtzi (Bizkaia) (1’5): 1-3.\nDanubio (Miranda Ebro) (2’5) – Arrasate/Arlutz (Amorebieta, Gipuzkoa) (1’5): 2-2.\nEgidazu/Landetxo (Gasteiz, Araba) (2’5) – Getxo (Bizkaia) (1’5): 2’5-1’5.\n1) Egidazu/Landetxo (Gasteiz, Araba) – 5 puntu.\n2) Danubio (Miranda Ebro) – 4’5 puntu.\n3) Arrasate/Arlutz (Amorebieta, Gipuzkoa) – 4’5 puntu.\n4) Santurtzi (Bizkaia) – 4’5 puntu.\n5) Getxo (Bizkaia) – 3 puntu.\n6) Ortuella (Bizkaia) – 2’5 puntu.\nARRASATE/ARLUTZ-EK BERDINDU EGIN ZUEN DANUBIOREN AURKA\nDanubio eta Arrasate/Arlutz dira hautagai nagusiak Ohorezko Mailara igotzeko. Talde sendoa jarri zuen Danubiok neurketa garrantzitsu horretan, baina Asier Etxagibel gai izan zen 2.346ko eloko Fermin Gonzalez Velezekin berdintzeko eta Aitor Alcaideren garaipenarekin eta Antonio Miguel Quinteroren berdinketarekin batera Arrasate/Arlutz-ek 2-2ko emaitza erdietsi zuen. Borrokan segitzen du talde gipuzkoarrak.\nEgidazu/Landetxok jaso zuen Getxo Gasteizen eta erakutsi zuen bera ere kontuan hartzeko taldea dela: 2’5-1’5 irabazi zuen. Sei taldeetatik hiru jaitsiko dira zuzenean lurralde txapelketetara. Baliteke Egidazu eta Getxoren artean jaitsiera zuzen hori saihesteko aukera emanen duen hirugarren postuarengatik borroka egitea. Beraz, garrantzia dauka emaitza honek.\nSanturtzik 1-3 irabazi zuen Ortuellan. Bi txanda besterik ez da jokatu eta dagoeneko Ortuella jaisteko hautagai argia da.\nGetxo (Bizkaia) (3) – Ortuella (Bizkaia) (2’5).\nArrasate/Arlutz (Amorebieta, Gipuzkoa) (3’5) – Egidazu/Landetxo (Gasteiz, Araba) (5).\nSanturtzi (Bizkaia) (4’5) – Danubio (Miranda Ebro) (4’5).\nARRASATE/ARLUTZ-EK EGIDAZU/LANDETXO IZANEN DU AURREZ AURRE\nArrasate/Arlutz – Egidazu/Landetxo lehia da orekatuena teorian. Gipuzkoarrak dira faborito, baina Egidazu/Landetxo da oraingo liderra.\nSanturtzik Danubio hartuko du eta saiatuko da zerbait lortzen, jaitsiera saihesteari begira. Zaila izanen du, gora begira baitago Danubio.\nGetxok Ortuellari irabazi beharko luke Bizkaiko derbian.\nGros B (Donostia, Gipuzkoa) (1’5) – Zugzwang (Urnieta, Gipuzkoa) (0’5): 2-2.\nAlfil (Beasain, Gipuzkoa) (0) – Oberena (Iruñea, Nafarroa) (2’5): 1-3.\nZarautz (Gipuzkoa) (0) – Mikel Gurea (Burlata, Nafarroa) (4): 1-3.\nAtsedena (0): Marlaxka (Hondarribia, Gipuzkoa) (3’5).\n1) Mikel Gurea (Burlata, Nafarroa) – 7 puntu.\n2) Oberena (Iruñea, Nafarroa) – 5’5 puntu.\n3) Marlaxka (Hondarribia, Gipuzkoa) – 3’5 puntu.\n4) Gros B (Donostia, Gipuzkoa) – 3’5 puntu.\n5) Zugzwang (Urnieta, Gipuzkoa) – 2’5 puntu.\n6) Zarautz (Gipuzkoa) – Puntu bat.\n7) Alfil (Beasain, Gipuzkoa) – Puntu bat.\nMIKEL GUREA ETA OBERENA AURRERATU DIRA\nTalde nafarrak ondo ari dira multzo honetan orain arte eta Gros B atzean geratu da. Ezin da igo, Gros A Ohorezko Mailan dagoelako, baina ez zegoen jaisteko hautagaien artean. Multzoko berdintasunak jar dezake ataka horretan. Urnietako Zugzwang taldearen aurka 2-2 egin zuen. Jon Argandoña Riveiro eta Christian Sanchez Merino izan ziren Groseko garaileak. Urnietakoentzat puntuak batu zituzten Luis Angel Ortega Fuentesek eta Felix Manso Marquezek.\nMikel Gureak sendo segitzen du. Zarautz taldeari 1-3 irabazi zion eta dagoeneko 7 puntuz dabil, bi txandaren ondoren. Daniel Pinto Holguin, Adrian Oroz Carrasco eta Iker Fernandez Cobos jokalariek irabazi zuten. Batez ere ona Iker Fernandez Cobosen emaitza, elo gehiagoko Bingen Urbieta Aldalur gainditu baitzuen. Aldiz, Aritz Manchak galdu zuen Zarautzeko Aitor Duo Iruretagoyenaren aurka, faboritoa izan arren.\nOberenak ez zuen bere talderik onena eraman Beasainera, baina, hala ere, 1-3 irabazi zion Alfil taldeari. Javier Habansek eta Martin Pascual Garciak irabazi zuten lehenengo bi mahaietan eta Dani Odriozola Coscolin supergaztetxoak (10 urte ditu) laugarren mahaian (1.892ko eloko Oscar Diez Vieraren aurka). Joseba Izquierdo Arruferiak lortu zuen ohorezko puntua Alfilentzat.\nDagoeneko Mikel Gurea (7 puntu) eta Oberena (5’5) aurreratu dira eta nahiko atzean utzi dituzte gainontzeko taldeak (Marlaxka ez hain urruti, dagoeneko atsedena egin baitu).\nOberena (Iruñea, Nafarroa) (5’5) – Zarautz (Gipuzkoa) (1).\nZugzwang (Urnieta, Gipuzkoa) (2’5) – Alfil (Beasain, Gipuzkoa) (1).\nMarlaxka (Hondarribia, Gipuzkoa) (3’5) – Gros B (Donostia, Gipuzkoa) (3’5).\nAtsedena (0): Mikel Gurea (Burlata, Nafarroa) (7).\nMARLAXKA – GROS B, TALDE BAKOITZAREN HELBURUAK ZEHAZTEKO\nLiderrak atsedena hartuko du eta Oberena etxean faborito da Zarautzen aurka. Horrexegatik, gipuzkoarren arteko derbiek erakartzen dute interes nagusia. Batez ere Hondarribian jokatuko dena. Bi taldeak gora begira jartzeko asmoa dute, baina galtzaileak jaitsiera sahiestea bihurtuko du helburu. Zugzwang – Alfil lehia nolabait antzekoa da. Gora begira jarriko da garaile eta behera begira galtzailea.


NUKFren lehendakariak COVID-19aren kontrako neurrietan Administrazioen arteko adostasuna azpimarratu eta zuhurtzia eskatu du har daitezkeen neurri ekonomikoetan - Federación Navarra de Municipios y Concejos | Federación Navarra de Municipios y Concejos\nNUKFren lehendakariak COVID-19aren kontrako neurrietan Administrazioen arteko adostasuna azpimarratu eta zuhurtzia eskatu du har daitezkeen neurri ekonomikoetan\nNUKFren lehendakari Juan Carlos Castillok gaur goizean azpimarratu du Administrazioaren maila ezberdinen (administrazio zentralaren, forukoaren eta tokikoaren) arteko adostasuna Koronabirusaren kontra borrokatzeko. Halaber, toki entitateei dei egin die beste mailetako administrazioen gomendioak eta jarraibideak kontuan hartzen jarraitzeko.\nNUKFren lehendakari Juan Carlos Castillok gaur goizean nabarmendu du Administrazioaren maila ezberdinen (administrazio zentralaren, forukoaren eta tokikoaren) arteko adostasuna Koronabirusaren kontra borrokatzeko. Halaber, toki entitateei dei egin die beste mailetako administrazioen gomendioak eta jarraibideak kontuan hartzen jarraitzeko. Hala adierazi du toki entitateen lanarekin lotutako zenbait gai azaltzeko Toki Administrazioaren zuzendari nagusiarekin batera egindako prentsaurrekoan.\n“Toki entitate guztiei eta gizarteari lasaitasunerako deia egin nahi diet – esan du Castillok-. Egoera honetan ordu batetik bestera egoera aldatu egiten da, arau berriak argitaratu edo jarraibide berriak ezartzen dira. Horietako asko, agerikoa denez, gure Toki Administrazioaren jarduna ukitzen dute. Gainera, udalek, askotan, zenbait ekimen abiatzen dituzte haien udalerrietan sortzen zaizkien hainbat eta hainbat ziori irtenbidea emateko”.\nCastillok gehitu duenez, “egoerari dagokionez, hiru administrazioen, administrazio zentralaren, forukoaren eta tokikoaren, arteko koordinazioa azpimarratu nahiko genuke. Horren adibide dira elkarrekin adostutako protokoloak eta ezarri ditugun ekintzarako jarraibideak. Administrazio arteko koordinazioa arrakastatsua izan da; neurriak hartu ditugu ikastetxeetan, kultura zentroetan zein kirol guneetan baita kaleko garbiketari dagokionez edo herritarrei arreta emateko. Halaber, gure adinekoei arreta emateko neurriak hartu ditugu eta joan-etorriak mugatu ditugu”.\nAdierazi duenez, “zentzu horretan ona da toki entitateek kontuan izatea estatutik eta Foru Administraziotik datozkigun arauak, gomendioak eta jarraibideak. Garrantzitsua da horiei men egitea bi administrazio horiek adituak dituztelako egoera ongi aztertzeko eta tokian tokiko irtenbide hoberenak proposatzeko”.\nZuhurtzia neurri ekonomikoetan\nBestalde, NUKFren lehendakariak zuhurtzia eskatu du toki entitateetan izaera ekonomikoa duten edo zergekin lotutako neurriak hartzeko garaian. “Orain, larrialdi sozial eta ekonomiko betean gaude –esan du-, denok dugu tentazioa gure ehun ekonomikoaren biziraupena erraztuko luketen erabakiak hartzeko, gure herritarren arazoen konponbide izango liratekeenak. Neurri horiek, maiz, zergen edo dirulaguntzen bidez hartzen dira. Baina mota horretako erabakiak burua hotz dugunean hartu behar dira eta bi alderdi hausnartu ondoren: batetik, erabakiak hartzeko dugun gaitasun legala; izan ere hartu nahiko genituzkeen neurri batzuk lege baten beharra dute. Bestetik, egoera ikuspuntu arrazional batetik aztertu beharra dago krisia aurrera doan heinean”.\nCastillok zehaztu duenez, “baliabideak ditugu eta gure herritarren, enpresen eta autonomoen eskura jarriko ditugu. Udalok gure esku dagoen guztia egingo dugu. Baina denei dei egiten diet datozen asteotan gure ekintzak koordina ditzagun”.\nCastillok gogorarazi du NUKFk arretaz jarraitzen dituela estatuak onesten dituen neurriak, batetik, larrialdi egoerari aurre egiteko toki entitateei baliabideak ematen dietenak baita aurrekontuen egonkortasunari buruzko araudiaren malgutzeari ere. Malgutze horri esker, besteak beste, 2019ko eta 2020ko superabita ezohiko gastu sozialean inbertitu ahalko da.\nAzkenik, lehendakariak toki, entitateen langileen lana nabarmendu nahi izan du, eta bereziki, gizarte zerbitzuen lana, oso baldintza zailetan gizartearen funtzionamendua eusten laguntzen ari baitira.\nThis entry was posted on 24 martxoa, 2020 at 14:44 and is filed under Noticia. You can follow any responses to this entry through the RSS 2.0 feed.


Antibiotikoen abusua eta berriro sortzen diren gaixotasunak | Consumer\nAntibiotikoen abusua eta berriro sortzen diren gaixotasunak\nItxuraz kontrolatutako gaixotasunek gora egiten dute kopuruan eta birulentzian, antibiotikoen erabilera irrazionalaren ondorioz\nEgilea: Jordi Montaner 2007-ko azaroak 29\nEsku artean datuak izanda, nazioarteko osasun-agentzia gehienek, Osasunaren Mundu Erakundeak (OME) barne, adierazten dute bakterioek antibiotikoen ekintzari egin dioten erresistentzia lehentasunezko osasun-gaia dela, eta berriz sortzen ari diren gaixotasunen arrazoi nagusia.\nAzaleratzen ari diren gaixotasunek jatorri infekziosoa dute, eta gizakiengan duten eragina handitu egin da azken bi hamarkadetan, edo hurrengo urteetan handitzeko mehatxua egin dute. Berragertzen ari diren gaixotasunek, berriz, eragina galtzen ari ziren azken hamarkadetan, eta kontrolpean, lotan edo atzeraka zeudela uste zen, baina, zenbait arrazoi direla medio, ugaritzen ari dira, bai maiztasuna bai morbilitatea.\nAntibiotikoen erabilera txarra, bidaiarien nazioarteko zirkulazio gero eta handiagoa, migrazioak eta prebentzio-jardueren planifikazio txarra direla eta, patologia horiek areagotu egin dira azken urteotan, bai Espainian bai Mendebaldeko beste herrialde batzuetan.\n«Antimikrobianoak famaz hilko dira», salatu du Manuel Gómez Garcíak (Madril), Sociedad Española de Medicina de Familia y Comunidad, semFYC, Gaixotasun Infekziosoen lan-taldearen koordinatzaileak, kontuan izanik Espainiako populazioaren erdiak antibiotikoak kontsumitzen dituela egokiak ez diren patologietan, karon, onak direla uste faltsuarekin. Gómez Garcíak, zehazki, antibiotiko bat bereizi gabe edo oker erabiltzeak, bakterioek ‘lezioa ikasten’ dute, eta defentsa genetikoak hartzen dituzte etorkizuneko topaketen aurrean, erresistentzia antibiotikoa deritzon fenomenoa.\nAntibiotikoak gaizki erabiliz gero, bakterioek ‘lezioa ikasi’ egiten dute, eta defentsa genetikoak hartzen dituzte etorkizuneko topaketen aurrean.\n«Txerto-egutegiak egon arren, errealitate sozial berriek estrategia desberdinak planteatzera behartzen gaituzte gaixotasun berriei aurre egiteko», ohartarazi du espezialistak. Zenbait txerto dagoeneko ez dira oztopo gaindiezinak zenbait gaixotasun zabaltzeko. Azkenaldian, zenbait bakterio-espeziek zuzenean edo zeharka eragindako gaixotasunak agertu dira, eta horiek hainbat antibiotiko-familia osoren aurkako erresistentziak hartu dituzte, koadroen prebalentzia eta larritasun handiarekin batera.\nGómez Garcíak onartzen du ospitalez kanpoko esparruan erabiltzen diren antibiotikoen %85 “gaizki erabiltzen” direla arnas infekzioak tratatzeko, %75 etiologia birikokoak baitira. «Arnas infekzioak, meningitisa, gernu-infekzioak, sexu-transmisiozko gaixotasunak, beherako infekziosoak edo infekzio nosokomialak dira antibiotikoa gaizki erabiltzen duten patologiarik ohikoenak», azaldu du.\nTuberkulosiak kezkatzen ditu gehien osasun publikoko adituak berriz sortzen ari diren gaixotasunak. Hala ere, duela gutxi Bartzelonan egindako tuberkulosiari buruzko ikerketa baten datuek agerian utzi dute tuberkulosiaren eta HIESaren kasuen beherakada paraleloa gertatu dela, tokian tokiko prebentzioa ondo planifikatzearen ondorioz. 1991tik 1997ra bitartean, epidemiologoek 2.000 tuberkulosi-kasu baino gehiago salatu zituzten hiri horretan, aurreikusitakoari dagokionez, eta kasu gehienak GIBarekin batera kutsatzearen ondorio zirela ohartarazi zuten.\n2000 eta 2003 bitartean, tuberkulosiaren gehiegizko detekzioa 600 kasutara jaitsi zen, gehienak migrazio-fluxuari egotz dakizkiokeenak. Gómezek dio familia-medikuek, lehen mailako arretaren esparrutik, eraginkortasunez lan egin dezaketela kasuak goiz detektatzeko, kontuan hartuta paziente askok ‘Mycobacterium tuberculosis’ patogenoarekin kontaktua izan dutela jakin gabe.\n«Ezinbestekoa da osasun publikoko zerbitzuei kasu posibleak berehala jakinaraztea, eta gaixoen osasun-hezkuntza indartzea; bai haiek, bai haien bikotekideek edo harremanek ulertu behar dute garrantzitsua dela azterketak egitea eta esleitutako tratamenduak betetzea». Gómez Garcíak, halaber, funtsezkotzat jo zuen osasun-agenteen esku-hartzea, «kultura-bitartekari eta itzultzaile gisa jardun dezaten etorkinekin, eta informazio hori transmititzeko gai izan daitezen».\nAEB NEURRIAK HARTZEA\nAEBetan, mikrobioen aurkako erresistentziak ugaritu egin dira, sendagai horiek bereizketarik gabe erabili direlako animalien osasunaren arloan. Hori dela eta, Elikaduraren eta Botiken Agentzia Federalak (FDA) debekatu egin du abeltzainek eskortako hegaztietan erabiltzen dituzten bi antibiotiko erabiltzea. Agentziaren arabera, giza klinikarako eskura dagoen armategi antibiotiko guztiaren %70, gutxienez, abeltzaintzan erabiltzen ari da 'ez tonurik ez dira', eta ez, hain zuzen, infekzioak tratatzeko, baizik eta animaliak gaixotu ez daitezen saihesteko.\nOrduan, erresistentzia antibiotikoen arriskua izugarri handitzen da animaliengandik gizakiarenganaino igarotzen diren germenen artean, salmonelaren kasuan bezala. FDAk ikerketa kliniko baten arabera hartu zuen erabakia. Azterketa horrek agerian utzi zuen hegaztietan sinaturiko antibiotikoekin tratatutako giza pazienteen %17,6k huts egin zuela 1999ko tratamenduarekin, eta bost urte lehenago baino ez zela porrot-tasa %1 baino handiagoa izan.\nEspainian egiten den zaintza epidemiologikoari esker, Madrilgo Erkidegoan errubeola-agerraldi bat (gaixotasun birikoa) ere identifikatu ahal izan da. Aipatzekoak dira, halaber, Almerian, Errioxan, Madrilen, Katalunian, Kanarietan eta Valentziako Erkidegoan atzemandako elgorri-agerraldiak, herrialde osoan parotiditisaren hazkundea eta helduetan (20 urtetik gorakoetan) C meningitisaren kasuak ugaritzea, edo nerabe eta bidaiarietan A hepatitisaren kasuak gehitzea, eta Espainiako beste gaixotasun batzuen gorakada kezkagarria.\nantibiotikoak berrsortzen ari direnak gaixotasunak osasuna tuberkulosi


Hamar urte kooperatibagintzan adituak formatzen — TUlankide MONDRAGON\nHamar urte igaro dira Kooperatibagintza Aditu Tituluak lehenengo pausoak eman zituenetik. Hamar urteko ibilbidean asko izan dira dira Lanki kooperatibismoaren ikertegiak antolatutako eskaintza formatiboan parte-hartu duten kooperatibetako pertsonak.\nUrte horietan guztietan, kooperatibetan, organo sozialetan zein errektoretza edo bestelako arduratan ari diren pertsona kooperatiboak batu ditu ikastaroak, eta ibilbidea ospatzeko gogoz, ekitaldia egin zen iragan eguenean Humanitate eta Hezkuntza Zientzien Fakultatean, Eskoriatzan.\nMondragon Unibertsitateko eta Lanki ikertegiko ordezkariez gain, ospakizuneran kooperatiba askotako ordezkari eta lagunak ere gerturatu ziren. Ospakizuna helburu izanda, asko izan ziren berriro elkartzeko aukera izan zuen lagunak.